title: Scott Sumner

text: Sumnerin mukaan inflaatio on epätarkka ja viivästynyt mittari eikä erottele kysyntäsokkeja tarjontasokeista. Nimellinen BKT reagoi paljon nopeammin ja antaa siten merkin elvytystarpeesta aiemmin.


title: Sodassa ja rakkaudessa

text: Sodassa ja rakkaudessa voi tarkoittaa ainakin seuraavia asioita:


title: FS Foch (1929)

text: Foch oli Ranskan laivaston 1920-luvun lopulla valmistunut Suffren-luokan raskas risteilijä, joka palveli toisessa maailmansodassa.


title: FS Foch (1929)

text: "Foch" osallistui Ranskan etujen valvontaan Kreikan levottomuuksien aikana maaliskuussa 1935, ja sen jälkeen se liitettiin Välimeren laivaston 1. kevyeen viirikköön, 3. kevyeen viirikköön ja lopulta 3. laivueen 1. risteilijäviirikköön. Aluksen kotisataman oli aina syyskuuhun 1939 saakka Toulon.


title: FS Foch (1929)

text: Lokakuussa alus siirrettiin Oraniin, jossa se liitettiin brittiläis-ranskalaisiin saksalaisten saarronmurtajien etsintäosastoihin. Operaatiosta vapauduttuaan alus suojasi helmikuuhun saakka saattueita Marokon ja Bermudan välillä ennen paluutaan Touloniin, jossa se siirrettiin telakalle huollettavaksi. Palvelukseen palattuaan alus osallistui 13.–14. kesäkuuta Vadon pommitukseen, joka jäi sen viimeiseksi operaatioksi liittoutuneiden rinnalla.


title: FS Foch (1929)

text: Alus jatkoi palvelustaan, kunnes se sijoitettiin reserviin 4. lokakuuta 1941. Saksalaisten tunkeuduttua 27. marraskuuta 1942 Vichyn Ranskan hallinnassa olleelle alueelle aluksen miehistö upotti aluksensa. Italialaiset nostivat 16. huhtikuuta 1943 hylyn, ja se romutettiin.


title: Heikki Itänen

text: Heikki Itänen (27. toukokuuta 1957 Orivesi) on suomalainen käsikirjoittaja ja näytelmäkirjailija. Hän on kirjoittanut etupäässä huumoripitoisia ohjelmia televisioon ja radioon. Uraan mahtuu myös lukuisia näytelmiä ja ravintolakabareita. Itäsen tunnetuimpiin töihin lukeutuvat muun muassa MTV3:lle tehdyt sketsisarjat Kissa vieköön (1988), Paha yskä ja yhä pahenee (1989-1990) ja Heksa ja Leksa (1990-1991).


title: Heikki Itänen

text: Itänen on käynyt YLE:n sketsikoulun ja lukuisia muita kirjoittajakursseja.


title: Heikki Itänen

text: YLE


Heikki Itänen


title: FS Dupleix (1930)

text: Dupleix oli Ranskan laivaston 1920-luvun lopulla valmistunut Suffren-luokan raskas risteilijä, joka palveli toisessa maailmansodassa.


title: FS Dupleix (1930)

text: "Dupleix" liitettiin palvelukseen otettaessa Välimeren laivaston 1. kevyeen viirikköön Touloniin, jossa alus palveli ennen toisen maailmansodan puhkeamista lukuun ottamatta 1937 telakointia. Lokakuussa alus siirrettiin Oraniin, jossa se liitettiin brittiläis-ranskalaisiin saksalaisten saarronmurtajien etsintäosastoihin. Alus osallistui 25. lokakuuta 4 627 tonnin rahtialuksen "Santa Fen" valtaukseen. Operaatiosta vapauduttuaan alus palasi Touloniin ja osallistui Genovan pommitukseen kesäkuussa.


title: FS Dupleix (1930)

text: Alus jatkoi palvelustaan, kunnes saksalaiset tunkeutuivat 27. marraskuuta 1942 Vichyn Ranskan hallinnassa olleelle alueelle. Sen miehistö upotti aluksensa. Italialaiset nostivat 3. heinäkuuta 1943 hylyn, mutta se upposi uudelleen liittoutuneiden ilmahyökkäyksessä 1944.


title: Geberit (Suomi)

text: Geberit Oy (vuoteen 2004 Lyngson Oy ) on Geberit Productionin omistama suomalainen yritys, joka markkinoi ja myy IDO-tuotteita.


title: Suomen käsityön museo

text: Suomen käsityön museo on käsityöhön ja käsiteollisuuteen keskittynyt valtakunnallinen erikoismuseo Suomessa. Museo sijaitsee Jyväskylässä kävelykadulla ja sen osana toimivat Suomen kansallispukukeskus ja Konservointikeskus.


title: Suomen käsityön museo

text: Keisarillisen Senaatin perustamispäätös tehtiin 14.12.1888 ja silloin myönnettiin määräraha käsityömuseon toimintaa varten vuodesta 1890 alkaen. Museo toimi Suomen Taideteollisuusyhdistyksen alaisuudessa Taideteollisuusmuseon yhteydessä. Vuodesta 1908-1926 museo toimi nimellä Valtion kotiteollisuusmuseo (Helsinki) Valtion kotiteollisuustoimiston alaisuudessa. Vuodesta 1927-1933 museo toimi jälleen Taideteollisuusmuseon yhteydessä. Vuoden 1933 jälkeen museon kokoelmat varastoitiin ja museotoiminta lopetettiin. Vuonna 1982 museo aloitti toimintansa uudelleen itsenäisenä museona Jyväskylässä nimellä Suomen kotiteollisuusmuseo (Seminaarinkatu 32). Museo avattiin yleisölle 10.6.1983. Vuonna 1992 museo sai viiden ensimmäisen museon joukossa nimityksen valtakunnalliseksi erikoismuseoksi. Vuonna 1992 perustettiin Suomen kansallispukukeskus, joka nykyään on osa museota ja toimii museon yhteydessä. Vuonna 1995 museon yhteyteen liitettiin aiemmin Jyväskylän taide- ja tiedesäätiön ylläpitämä Konservointikeskus. 1.1.1997 museon nimeksi tuli Suomen käsityön museo


title: Suomen käsityön museo

text: Vuosina 1906-1945 kerätyssä vanhassa kokoelmassa on tällä hetkellä noin 2910 luetteloitua esinettä. Niistä suurin osa on tekstiilinäytteitä, nauhoja ja liinoja. Kokoelmassa runsaasti myös erilaisia punontatöitä, kuten koreja, tuohiastioita ja tuohirasioita. Puuesineistöstä valtaosa on rasioita, astioita, erilaisia talousesineitä ja pienoismalleja.


title: Suomen käsityön museo

text: Ulkomainen kokoelma kerättiin vertailuaineistoksi ja malliksi kotimaiselle tuotannolle. Kokoelman esineet ovat pääasiassa peräisin Venäjältä, Ruotsista, Norjasta ja Ranskasta. Ulkomaiseen kokoelmaan kuuluu noin 1200 esinettä.


title: Suomen käsityön museo

text: Museon peruskokoelman muodostavat muutoissa säilyneet ja Helsingistä Jyväskylään siirretyt vanhat kokoelmat.


title: Suomen käsityön museo

text: Museon uudelleenavaamisen jälkeen vuonna 1983 kokoelmat ovat karttuneet pääasiassa lahjoituksin. Nämä lahjoituksina saadut esineet edustavat yleensä vanhempaa materiaalia tiedossa olevine käyttöhistorioineen.


title: Suomen käsityön museo

text: Vuosittaisilla esinehankintamäärärahoilla ostetaan pääasiassa uusia käsityötuotteita. Niiden avulla tallennetaan tietoa materiaalien käytöstä, käsittelystä ja muotoilusta. Esimerkit näistä ovat pääosin ammattikäsityöläisten, taiteilijoiden ja suunnittelijoiden töitä ja tuotteita.


title: Suomen käsityön museo

text: 2000-luvulla hankintoja on tehty myös harkinnanvaraisen projektirahoituksen turvin valtakunnallisin hankkeisiin liittyen kuten alueellisessa käsityöläisdokumentoinnissa sekä ilmiökeskeisessä nykytallennuksessa.


title: Suomen käsityön museo

text: Vuonna 2010 Suomen Käsityön museoon siirrettiin Tyyne-Kerttu Virkki -säätiön lahjoituksena Virkki-käsityömuseon kokoelmat. Kokoelmat on nyt samannimisenä tallennettu pysyvästi Jyväskylään palvelemaan laajempaa käsityön dokumentaatiota ja tutkimusta. Noin 3000 esineen kokoelmat ovat käytettävissä tutkimustoimintaan ja niitä täydennetään edelleen harkitusti.


title: Suomen käsityön museo

text: Vuonna 2013 kokoelmiin liitettiin Hämeenlinnasta siirretyt Wetterhoff säätiön esinekokoelmat ja oppilastöiden arkistokokoelmat.


title: Suomen käsityön museo

text: Kokoelmat jakaantuvat valtion omistamaan kokoelmaan ja kaupungin omistamaan kokoelmaan.


title: Suomen käsityön museo

text: Valtion kokoelmaan kuuluvat ennen vuotta 1982 muodostuneet kokoelmat sekä vuoden 1982 jälkeen lahjoituksina saadut kokoelmat (esineet ja muu aineisto). Museon kokoelmaan kuuluvat 1982 jälkeen ostoina hankitut esineet ja muu aineisto.


title: Suomen käsityön museo

text: 1.5.2004 jälkeen lahjoituksena saatavien esineiden tai muiden aineistojen kuuluminen museon tai valtion kokoelmiin ja sitä kautta niiden omistusoikeus määräytyy lahjoittajien tahdon mukaisesti.


title: Isaac Cuenca

text: Joan Isaac Cuenca López (s. 27. huhtikuuta 1991 Reus, Tarragona, Espanja) on espanjalainen jalkapalloilija, pelipaikaltaan hyökkääjä tai laitalinkki. Hän edustaa Primera Divisiónissa pelaavaa Granadaa.


title: Isaac Cuenca

text: Cuenca vietti ensimmäiset juniorivuotensa RCD Espanyolissa, kunnes liittyi FC Barcelonan La Masiaan vuonna 2003. Kolmannen vuotensa puolivälissä hän lähti kuitenkin Barcelonasta ja pelasi seuraavat kolme vuotta CF Reus Deportiussa ja CF Dammissa. Viimeiseksi juniorivuodekseen Cuenca palasi Barcelonaan.


title: Isaac Cuenca

text: Cuenca teki debyyttinsä aikuisten sarjoissa kaudella 2010–2011, kun hänet lainattiin Segunda División B:ssä pelanneeseen CE Sabadell FC:hen. Hän oli kauden aikana avauskokoonpanossa 24 kertaa ja pelasi yhteensä 2 288 minuuttia. Sabadell nousi kauden päätteeksi Segunda Divisióniin 18 vuoden tauon jälkeen.


title: Isaac Cuenca

text: Kesäkuussa 2011 Cuenca palasi jälleen Barcelonaan liittyen seuran B-joukkueeseen. Josep Guardiola kutsui hänet kuitenkin pian edustusjoukkueeseen, ja hän debytoi 23. heinäkuuta harjoitusottelussa HNK Hajduk Splitiä vastaan. Cuenca pelasi alkukauden 2011–2012 B-joukkueessa, kunnes sai taas kutsun edustusjoukkueeseen ja teki virallisen debyyttinsä 19. lokakuuta Mestarien liiga -ottelussa FC Viktoria Plzeňiä vastaan tultuaan vaihdosta David Villan tilalle. Primera Divisiónissa hän debytoi 25. lokakuuta pelaten koko ottelun Granada CF:ää vastaan ja teki ensimmäisen maalinsa 29. lokakuuta RCD Mallorcaa vastaan Adrianon syötöstä. 31. tammikuuta 2012 Cuenca allekirjoitti FC Barcelonan kanssa sopimuksen, joka pitää hänet seurassa vuoteen 2015 asti.


title: Isaac Cuenca

text: 10. heinäkuuta 2014 Barcelona ilmoitti purkaneensa sopimuksen Cuencan kanssa teknisistä syistä. Hän siirtyi kaudeksi 2014–2015 Deportivoon. Kauden 2015–2016 Cuenca aloitti turkkilaisessa Bursasporissa, josta siirtyi helmikuussa 2016 Granadaan.


title: Isaac Cuenca

text: Cuenca on pelannut kaksi ottelua Espanjan alle 21-vuotiaiden maajoukkueessa sekä yhden ottelun Espanjan alle 23-vuotiaiden maajoukkueessa ja Katalonian jalkapallomaajoukkueessa.


title: Suomalainen tieteiskirjallisuus

text: Suomalainen tieteiskirjallisuus syntyi 1800-luvun lopulla. Varhaiset tieteiskertomukset olivat kuvitelmia tulevaisuudesta ja yhteiskunnallisia utopioita. Itsenäistymisen jälkeen ilmestyi useita teoksia, joiden voi sanoa edustavan Euroopassa 1800-luvun loppupuolelta asti yleistä tulevaisuuden sota -lajityyppiä. Sotakuvaukset olivat rauhanaatetta edustavia varoituksia kuten Konrad Lehtimäen "Ylös helvetistä" (1917) tai Suur-Suomi-aatteen mukaisia utopioita kuten Aarno Karimon "Kohtalon kolmas hetki" (1926). Muun muassa jännitysromaaneissa esiteltiin tulevaisuuden keksintöjä, aika- ja avaruusmatkoja, esimerkkeinä H. R. Hallin ja Marton Taigan teokset. 1940-luvulla ilmestyi Outsiderin viihteellisiä Atorox-seikkailuja. Robotti Atoroxin mukaan on myöhemmin nimetty suomalaisten tieteisnovellien palkinto. 1940-luvun lopulta alkaen tieteiskirjallisuus oli yleisimmin nuortenkirjallisuutta.


title: Suomalainen tieteiskirjallisuus

text: Vuonna 1968 ilmestyi Erkki Ahosen "Paikka nimeltä Plaston", joka oli ensimmäinen vakava aikuisten tieteisromaani pitkään aikaan. 1970-luvun romaaneissaan Ahonen pohti ihmisen ja tekniikan suhdetta muuttuvassa yhteiskunnassa. Romaanikirjailijana hän ei kuitenkaan saanut heti seuraajia. 1970- ja 1980-luvulla ilmestyneissä yksittäisissä tieteisromaaneissa näkyi maailmanpoliittinen jännite ja huoli ympäristön tuhoutumisesta.


title: Suomalainen tieteiskirjallisuus

text: Suomalainen science fiction -fandom järjestäytyi 1970-luvun lopulla. Seuraavan vuosikymmenen alussa harrastajalehdet alkoivat julkaista tieteisnovelleja. Suomen tieteiskirjoittajat perustettiin 1983. Lehtien piirissä kehittyi kirjoittajapolvi, joka alkoi julkaista myös tieteisromaaneja etenkin 1990-luvulta alkaen. Tunnettuja tieteiskirjailijoita ovat muun muassa Risto Isomäki ja Hannu Rajaniemi. Tieteiskirjallisuutta ovat kirjoittaneet myös Johanna Sinisalo, Leena Krohn, Maarit Verronen, Pasi Ilmari Jääskeläinen, Tero Niemi ja Anne Salminen, Anne Leinonen sekä J. Pekka Mäkelä.


title: Suomalainen tieteiskirjallisuus

text: Ensimmäinen tulevaisuudenkuvitelma on ollut Zachris Topeliuksen keskenjäänyt jatkokertomus "Simeon Levis resa till Finland" ("Helsingfors Tidningar" 1860). 1800-luvun lopulla julkaistiin paljon kertomuksia, joissa kuvailtiin tulevaisuuden Suomea lähinnä kahden kysymyksen kannalta: naisen aseman ja kielipolitiikan. Suomea itsenäisenä maana ei uskallettu kuvata kuin rivien välissä.


title: Suomalainen tieteiskirjallisuus

text:
Alba Ödegård siirsi tapahtumaympäristön kertomuksessaan "I Zululandet efter sjuhundratjugofem år" (1880) ajallisesti ja paikallisesti kauas. Paikkana on tulevaisuuden Zulumaa ja aiheena kielipolitiikka. Sulo M. Hytösen puhdasverinen utopia "Uni" ilmestyi 1906.
Vuonna 1912 lastenkirjailija Arvid Lydecken julkaisi kokoelman "Tähtimaailmassa seikkailuja", jonka pitkä novelli tai ehkä jo romaani ”Tähtien tarhoissa” oli saanut vaikutteita H. G. Wellsin teoksesta "Ensimmäiset ihmiset kuussa" (suom. 1907). Vuonna 1917 ilmestynyt tuntemattoman kirjoittajan ruotsinkielinen novelli "Lösningen" ('Ratkaisu') on laadultaan mustaa huumoria ja kuvaa hajoavaa Suomen kansaa.


title: Suomalainen tieteiskirjallisuus

text: Maailmansotien välillä ilmestyi Suur-Suomi-scifiksi ja jääkäriscifiksi nimettyyn kirjallisuudenlajiin luettavia tekstejä. Siihen kuuluu kuvauksia tulevaisuuden sodista ja niihin liittyvistä teknisistä keksinnöistä. Utopioiden kirjoittamiseen vaikutti pelko kommunismin leviämisestä. Myös nuorisoromaaneissa keksittiin uudenlaisia kulkuneuvoja ja ihmepolttoaineita 1950-luvulle saakka.


title: Suomalainen tieteiskirjallisuus

text: Vuonna 1935 Sigurd Wettenhovi-Aspa julkaisi teoksen "The Diamondking of Sahara", joka ei ole ilmestynyt suomeksi.


title: Suomalainen tieteiskirjallisuus

text: Aikakauden sotaisuus heijastui 1940-luvun viihdekirjallisuudessa esimerkiksi ydinsodan uhkana. Pojille suunnatuissa seikkailusarjoissa näkyi tuolloin alkanut ufo-muoti. 1950-luvulla tieteiskirjallisuuden käsite tuli tunnetuksi, kun aikaisemmin oli ollut yksittäisiä kuvitelmia ja seikkailuja. 1950-luvulla ilmestyi suomeksi Ray Bradburyn "Marsin aikakirjat" ja Tammi julkaisi jonkin aikaa Raketti-käännösromaanisarjaa nuorille. Otava järjesti kirjoituskilpailun Seikkailuja tieteen maailmassa, jonka voitti Armas J. Pulla teoksella "Lentävä lautanen sieppasi pojat". Kilpailun tuloksena 1950-luvun lopulla ilmestyi runsaasti nuorten tieteisromaaneja. Vuonna 1955 ilmestyi "Mitä missä milloin" -kirjassa laaja ja asiantunteva lajityypin esittely aina antiikin kirjallisuudesta saakka. 1960-luvun alussa tieteisromaanien julkaisu tyrehtyi.


title: Suomalainen tieteiskirjallisuus

text: Ennen 1960-lukua anglosaksisen science fictionin tuntemus oli Suomessa vähäistä. 1980-luvun ainoita huomionarvoisia tieteisromaaneja oli Jukka Pakkasen "Auruksen tapaus" (1980). Kirjailija ei tosin itse pitänyt teosta tieteiskirjallisuutena.


title: Denis Papin

text: Denis Papin (22. elokuuta 1647 – noin 1712) oli ranskalainen fyysikko, matemaatikko ja keksijä, joka tunnetaan parhaiten varhaisena höyrykoneen ja painekattilan kehittäjänä.


title: Denis Papin

text: Papin syntyi Chitenayssa (Loir-et-Cherissa, Keski-Ranskassa) ja kävi siellä jesuiittakoulun. Vuonna 1661 hän meni yliopistoon Angers’ssa ja valmistui 1669 lääketieteen osastolta. Vuonna 1673 hän kiinnostui tyhjiön käyttämisestä voiman tuottamiseen tehtyään työtä Christiaan Huygensin ja Gottfried Leibnizin kanssa Pariisissa.


title: Denis Papin

text: Papin vieraili ensi kerran Lontoossa vuonna 1675, teki työtä Robert Boylen kanssa vuodesta 1676 vuoteen 1679 ja julkaisi luettelon töistään "Continuation of New Experiments" -julkaisussa (1680). Englannissa Papin keksi varoventtiilillä varustetun painekattilan. Hän lähestyi 1679 aluksi Royal Societyä keksinnöllä. Papin pysyi pääosin Lontoossa vuoteen 1687, jolloin hän otti vastaan akateemisen viran Saksassa.


title: Denis Papin

text: Hugenottina Papin huomasi joutuvansa Ludvig XIV:n protestantteja kohtaan suunnattujen rajoitusten kohteeksi Nantesin ediktin kumoamisen vuoksi vuonna 1685. Saksassa Papin saattoi elää muiden maanpaossa olevien hugenottien kanssa.


title: Denis Papin

text: Vuonna 1689 Papin ehdotti, että painepumppu tai palje pystyisi pitämään painetta ja raikasta ilmaa yllä sukelluskellossa. Insinööri John Smeaton hyödynsi ideaa vuonna 1789. Papin rakensi ensimmäisenä mallin mäntää hyödyntävästä höyrykoneesta Marburgissa vuonna 1690 huomattuaan painekattilassaan olevan mekaanisen voiman. Hän jatkoi työtään höyrykoneiden kanssa seuraavat 15 vuotta. Vuonna 1695 hän siirtyi Marburgista Kasseliin. Vuonna 1705 hän kehitti yhdessä Gottfried Leibnizin kanssa uuden höyrykoneen, jossa hyödynnettiin Thomas Saveryn keksintöä, mutta jossa hyödynnettiin enemmän höyrynpainetta kuin ilmanpainetta. Yksityiskohdat keksinnöstä julkaistiin 1707. Kasselissa Papin rakensi 1704 aluksen, jossa meloja käytettiin hänen höyrykoneellaan. Tämä tekee hänestä ensimmäisen höyrylaivan kehittäjän.


title: Denis Papin

text: Papin palasi Lontooseen vuonna 1707 ja jätti vaimonsa Saksaan. Royal Society julkaisi useita hänen papereitaan vuosien 1707 ja 1712 välillä kertomatta siitä hänelle tai maksamatta korvauksia, mitä Papin katkerasti moitti. Papinin ideat sisälsivät kuvauksen hänen vuoden 1690 ilmanpaineella toimivasta höyrykoneesta, jonka toteutti ja otti käyttöön Thomas Newcomen vuonna 1712, joka todennäköisesti oli myös Papinin kuolinvuosi. Viimeinen todiste Papinista on kirje vuodelta 1712, jolloin hän oli varaton ja arvellaan, että hän kuoli silloin ja haudattiin tuntemattomaan paikkaan.


title: FS Suffren (1927)

text: Suffren oli Ranskan laivaston 1920-luvun lopulla valmistunut Suffren-luokan raskas risteilijä, joka palveli toisessa maailmansodassa.


title: FS Suffren (1927)

text: "Suffren" liitettiin 1929 palvelukseen otettaessa Ranskan Välimeren laivaston 1. kevyeen viirikköön, jossa se osallistui seuranneet vuodet normaaliin rauhanajan palvelukseen. Alus määrättiin keväällä 1939 vapauttamaan "Primauguet’n' ja lähti siksi 21. kesäkuuta Toulonista Saigoniin. Alus aloitti Indo-Kiinan aseman lippulaivana 23. heinäkuuta.


title: FS Suffren (1927)

text: Toisen maailmansodan puhjetessa alus partioi Etelä-Kiinan merellä etsien saksalaisia saarronmurtajia Hollannin Itä-Intian vesiltä. Marraskuun lopulla alus saapui Singaporeen saattaakseen Australian joukkojenkuljetussaattueen Intian valtameren yli "HMS Kentin" kanssa. Saattuetehtävät jatkuivat huhtikuun loppuun ja "Suffren" lähti 5. toukokuuta Colombosta paluumatkalle Adenin ja Suezin kautta Välimerelle. Alus saapui 18. toukokuuta Aleksandriaan, jossa se liittyi amiraali René-Émile Godfroyn johtamaan laivueeseen. Alus osallistui ainoastaan yhteen purjehdukseen Aigeianmerellä Italian sodanjulistuksen ja Ranskan aselevon välillä.


title: FS Suffren (1927)

text: "Suffrenin" toinen operaatio, jonka se teki yhdessä "Duguay-Trouanin" ja "Lorrainen" kanssa, 21. kesäkuuta Bardian satamaan oli onnistunut. Aselepo ehtojen mukaisesti alus makasi ankkurissa aina toukokuuhun 1943 saakka, jolloin amiraali Godfroy päätti liittyä taisteluun liittoutuneiden rinnalla. Kierrettyään Afrikan alus saapui 3. syyskuuta Dakariin, josta se aloitti akselivaltojen saarronmurtajien etsinnän eteläiseltä Atlantilta. Toiminta jatkui aina vuoteen 1944 saakka aluksen matkatessa aina Recifeen. Tämän jälkeen alus siirrettiin telakalle Casablancassa.


title: FS Suffren (1927)

text: Toisen maailmansodan päätyttyä alus teki 26. helmikuuta 1946 - 21. maaliskuuta 1947 useita joukkojenkotiutusmatkoja Ranskan emämaan ja Indokiinan välillä ennen paluutaan Touloniin. Alus siirrettiin 1. lokakuuta 1947 reserviin ja sitä käytettiin kelluvana tukikohtana ennen romuttamistaan 1974.


title: Pallium

text: Pallium on katolisten piispojen arvomerkkinä oleva virkakaulus. Alun perin sana "pallium" on tarkoittanut roomalaisten viittaa.


title: Sylvio Mantha

text: Sylvio Mantha (14. huhtikuuta 1902 – 7. elokuuta 1974) oli kanadalainen jääkiekkoilija, joka pelasi 14 kautta National Hockey Leaguen seuroissa Montreal Canadiens ja Boston Bruins. Montrealissa hän toimi joukkueen kapteenina yhtä kautta lukuun ottamatta 1926–1936.


title: Blue Mountain State

text: Blue Mountain State (BMS) on yhdysvaltalainen komediasarja, joka kertoo kuvitteellisen Blue Mountain Staten yliopiston amerikkalaisen jalkapallon joukkueesta, Mountain Goatsista. Sarja keskittyy joukkueen menestykseen ja pelaajien juhlintaan. Alkoholilla, huumeilla ja seksillä on suuri osa sarjan tapahtumissa.


title: Blue Mountain State

text: Sarjaa esitettiin televisiossa yhteensä kolmen kauden ja 39 jakson ajan. Yhdysvalloissa sarjaa esitti Spike TV ja Suomessa Music Television. Sarjan ensiesitys Yhdysvalloissa oli 11.2.2010 ja kolmannen kauden viimeinen jakso esitettiin 30.11.2011. Helmikuussa 2012 Spike TV ilmoitti sarjan päättyvän kolmanteen kauteen.


title: Blue Mountain State

text: Maaliskuussa 2013 Ed Marinaro kertoi ensimmäisen kerran Class Act Sports-nettisivulle työskentelevänsä sarjasta tehtävän elokuvan eteen.


title: Blue Mountain State

text: 15. huhtikuuta 2014 Blue Mountain Staten tekijät aloittivat Kickstarter-projektin tulevan elokuvan rahoittamiseksi. Projektin tavoitteena oli kerätä 1,5 miljoonaa dollaria ja tämä tavoite saavutettiin 11.5.2014. Kampanjaan osallistui lopulta 23 999 lahjoittajaa ja yhteensä elokuvaa varten oli kampanjan päätymiseen, 15. toukokuuta 2014, mennessä kerätty 1 911 827 dollaria. BMS: The Moviesta tuli myös Kickstarterin historian kolmanneksi eniten rahaa kerännyt elokuvaprojekti.


title: Blue Mountain State

text: Toukokuun 12. päivä elokuvan ohjaajaksi julkaistiin YouTube-videolla Jay Chandrasekhar, joka on aiemmin ohjannut mm. neljä Blue Mountain Staten televisiosarjan jaksoa.


title: Blue Mountain State

text: 21. elokuuta projektin Facebook-sivulla elokuvan työnimeksi ilmoitettiin Blue Mountain State: The rise of Thadland.


title: T. J. Kukkamäki

text: Tauno Johannes Kukkamäki (11. lokakuuta 1909 Heinolan maalaiskunta – 1. toukokuuta 1997 Helsinki) oli kansainvälisesti tunnettu suomalainen geodeetti. Kukkamäki suoritti tohtorintutkinnon Turun yliopistossa vuonna 1940. Hän oli Geodeettisen laitoksen professori vuodesta 1957 ja toimi sen johtajana vuosina 1963–1977.


title: T. J. Kukkamäki

text: Kukkamäki johti tieteellisiä retkikuntia useissa maissa ja toimi tutkijana Ohion valtionyliopistossa 1952–1954. Hän oli Kansainvälisen Geodeettisen Assosiaation varapresidentti 1957–1960.


title: Oripaviini

text: Oripaviini (3-O-demetyyli-tebaiini) on opiaatti ja tebaiinin tärkein metaboliitti. Se on pääkomponenttina sarjassa puolisynteettisiä opioideja, joihin kuuluvat yhdisteet kuten etorfiini ja buprenorfiini. Oripaviinia esiintyy kaukasianunikossa ("Papaver bracteatum") ja oopiumiunikossa ("Papaver somniferum") sekä eräissä muissa kasveissa.


title: Oripaviini

text: Oripaviinin analgeettista tehoa voi verrata morfiiniin, mutta sitä ei käytetä myrkyllisyytensä ja alhaisen terapeuttisen indeksinsä takia. Eläinkokeissa hiirillä ja rotilla tappavan myrkylliset annokset aikaansaivat "grand mal" voimakkaita epileptisiä kouristuskohtauksia, jotka johtivat kuolemaan samaan tapaan kuin tebaiinilla.


title: Oripaviini

text: Suurempi merkitys on puolisynteettisillä oripaviini-johdoksilla. Näitä johdoksia kehiteltiin 1960-luvulla ja jotkin näistä "supertehokkaaista" μ-opioidireseptori -agonisteista ovat jopa 10 000 kertaa morfiinia tehokkaampia kivunlievittäjiä. Yksinkertaisesti sillattu oripaviini-yhdiste "6,14-Endoeteno-tetrahydro-oripaviini" on 40x morfiinia tehokkaampi, mutta lisättäessä haarautuva tertiäärinen alkoholisubstituentti kohtaan C7, voidaan aikaansaada monta korkean tehon omaavaa varianttia:


title: Oripaviini

text: Muita merkittäviä johdoksia ovat dihydroetorfiini (jopa 12,000x morfiini) ja asetorfiini (8700x morfiini) sekä diprenorfiini (jota käytetään etorfiinin vastalääkkeenä) ja buprenorfiini, jota käytetään yleisesti opoidien vieroitushoitoon.


title: Jelle Vossen

text: Jelle Vossen (s. 22. maaliskuuta 1989 Bilzen, Belgia) on belgialainen jalkapalloilija. Hän edustaa belgialaista Genkiä ja on pelipaikaltaan hyökkääjä.


title: Jelle Vossen

text: Kauden 2009–2010 Vossen pelasi lainasopimuksella Cercle Bruggessa. Osana kauppaa Thomas Buffel siirtyi Genkiin.


title: Jelle Vossen

text: Kesällä 2010 hän palasi takaisin omistajaseuraansa.


title: Jelle Vossen

text: Vossen teki ensiesiintymisensä Belgian maajoukkueessa 29. toukokuuta 2009 ystävyysottelussa Chileä vastaan.


Jalkapallon Mestarien liigan kauden 2011–2012 pudotuspelit pelataan 14. helmikuuta – 19. toukokuuta 2012. Pudotuspelien kaikki ottelut pelataan kaksiosaisina, paitsi loppuottelu, joka pelataan yksiosaisena Allianz Arenalla, Münchenissä.


title: Mestarien liigan kauden 2011–2012 pudotuspelit

text: Kaikki pudotuspelivaiheen otteluparien arvonnat suoritetaan UEFA:n pääkonttorissa Nyonissa, Sveitsissä.


text: Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.


text: Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Myös jatkoajalla vierasmaalisääntö otetaan huomioon.


text: Ensimmäisen pudotuspelikierroksen arvonta suoritettiin 16. joulukuuta 2011. Ensimmäiset osaottelut pelataan 14./15. ja 21./22. helmikuuta 2012. Toiset osaottelut pelataan 6./7. ja 13./14. maaliskuuta 2012.


text: Toisen pudotuspelikierroksen arvonta suoritettiin 16. maaliskuuta 2012. Ensimmäiset osaottelut pelataan 27. ja 28. maaliskuuta 2012. Toiset osaottelut pelataan 3. ja 4. huhtikuuta 2012.


text: Ensimmäiset osaottelut pelataan 17. ja 18. huhtikuuta 2012. Toiset osaottelut pelataan 24. ja 25. huhtikuuta 2012.


text: Loppuottelu pelattiin 19. toukokuuta 2012 Allianz Arenalla, Münchenissä.


title: Meadowlands Racetrack

text:
Meadowlands Racetrack (lempinimeltään "The Big M)" on hevosurheilukeskus, joka sijaitsee East Rutherfordissa, New Jerseyn osavaltiossa, Yhdysvalloissa. Se on osa MetLife Sports Complex -urheilukeskusta (aikaisemmalta nimeltään "Meadowlands Sports Complex").
MetLife Sports Complexiin kuuluu raviradan lisäksi muun muassa messukeskus, MetLife Stadium -jalkapallostadion ja sisäurheiluareena, jossa NHL-joukkue New Jersey Devils pelasi vuoteen 2007 asti. Meadowlandsia ei pidä sekoittaa Pennsylvaniassa toimivaan "The Meadows" -nimiseen ravirataan ja kasinoon.


title: Meadowlands Racetrack

text: Ravirata oli ensimmäinen alueen urheilulaitoksista ja se aloitti toimintansa vuonna 1976. Nykyään se on yksi maailman suurimmista raviradoista. Kuten muuallakin Pohjois-Amerikassa, myös Meadowlandsissa kilpaillaan ravureiden lisäksi peitsareilla.


title: Meadowlands Racetrack

text: Tärkein radalla ajettava ravikilpailu on The Hambletonian, joka on yksi maailman suurimmista ja arvostetuimmista ravikilpailuista. Meadowlandsissa se on ajettu vuodesta 1981 lähtien. Peitsareiden suurin kilpailu on vuodesta 1977 juostu "The Meadowlands Pace".


title: François Modesto

text: François Modesto (s. 19. elokuuta 1978 Bastia, Ranska) on ranskalainen jalkapalloilija. Hän edustaa Kreikan Superliigassa pelaavaa Olympiakosia ja on pelipaikaltaan keskuspuolustaja tai puolustava keskikenttäpelaaja.


title: François Modesto

text: Modesto edusti vuodet 1997–1999 kotikaupunkinsa Sporting Club de Bastiaa, jonka jälkeen hän siirtyi Italiaan Cagliariin.


title: François Modesto

text: 30. kesäkuuta 2010 Modesto teki kaksivuotisen sopimuksen kreikkalaisseura Olympiakosin kanssa. Ensimmäisellä kaudellaan Ernesto Valverden valmentamassa joukkueessa, hän pelasi pääosin puolustavana keskikenttäpelaajana.


title: Pembanpöllönen

text: Pembanpöllönen ("Otus pembaensis") on pöllöihin kuuluva lintu. Se on kotoperäinen Tansaniassa Pemban saarella noin 55 kilometrin päässä Pohjois-Tansanian rannikolta. Vaikka sitä esiintyy melkein koko saaren alueella, sen elinalue rajoittuu lähinnä kahteen metsään. Sitä on jäljellä noin 1 500 paria.


title: Pembanpöllönen

text: Sen elinpiiriä ovat subtrooppiset ja trooppiset kosteat alavat metsät ja viljellyt alueet.


title: Ron Grahame

text: Ron Grahame (s. 7. kesäkuuta 1950 Victoria, Brittiläinen Kolumbia) on kanadalainen entinen jääkiekkoilija, pelipaikaltaan maalivahti.


title: Ron Grahame

text: Grahame pelasi ennen ammattilaisuraansa neljä kautta Denverin yliopiston joukkueessa Pioneersissa yliopistosarja WCHA:ssa. Hänet nimettiin vuonna 1973, viimeisen yliopistokautensa päätteeksi, sarjan vuoden pelaajaksi. WHA-seura New York Raiders varasi hänet helmikuun 1972 WHA General Player Draftissa, mutta myi hänen pelaajaoikeutensa seuraavan vuoden kesäkuussa Houston Aerosille vaihdossa puolustaja Ray LaRoseen. Grahame aloitti ammattilaisuransa kaudella 1973–1974, jolla edusti Aerosia neljässä WHA:n runkosarjaottelussa. Suurimman osan tuosta kaudesta hän pelasi kuitenkin Southern Hockey Leaguen (SHL) Macon Whoopeesissa.


title: Ron Grahame

text: Grahame pelasi kaudesta 1974–1975 kauteen 1976–1977 vakituisesti WHA:ssa. Vuonna 1975 hän oli johdattamassa Houston Aerosia Avco Cupin voittoon ja nimettiin WHA:n pudotuspelien arvokkaimmaksi pelaajaksi. Hänet palkittiin WHA-vuosinaan myös kahdesti liigan parhaan maalivahdin palkinnolla Ben Hatskin Trophylla, vuosina 1975 ja 1977, sekä nimettiin vuonna 1975 liigan ensimmäiseen tähdistökentälliseen ja vuonna 1976 toiseen tähdistökentälliseen.


title: Ron Grahame

text: Vuonna 1977 Grahame siirtyi vapaana pelaajana NHL-seura Boston Bruinsiin. Hän edusti Bruinsia vain kauden 1977–1978, jolla pelasi 40 runkosarja- ja neljä pudotuspeliottelua. Lokakuussa 1978 hän siirtyi Los Angeles Kingsiin vaihdossa Kingsin ensimmäisen kierroksen varausvuoroon , jolla Bruins varasi puolustaja Ray Bourquen. Grahame edusti Kingsiä joulukuuhun 1980 asti, jolloin siirtyi kesken kauden 1980–1981 Quebec Nordiquesiin. Hän pelasi kauden aikana paitsi Kingsissä ja Nordiquesissa, myös AHL:n Binghamton Whalersissä.


title: Ron Grahame

text: Grahame pelasi vuodesta 1977 vuoteen 1981 kestäneellä NHL-urallaan yhteensä 114 runkosarjaottelua, joista voitto-otteluja 50, ja neljä pudotuspeliottelua, joista voitto-otteluja kaksi. WHA:ssa hän pelasi vuosien 1973 ja 1977 välillä yhteensä 143 runkosarjaottelua, joista voitto-otteluja 102, ja 36 pudotuspeliottelua, joista voitto-otteluja 22.


title: Ron Grahame

text: Grahame on työskennellyt vuonna 1981 päättyneen pelaajauransa jälkeen Denverin yliopiston palveluksessa. Hän on toiminut muun muassa yliopiston jääkiekkojoukkueen apuvalmentajana vuosina 1982–1990 ja vuodesta 2005 hänen nimikkeenään on ollut Assistant Vice Chancellor/Senior Associate Athletics Director.


title: Ron Grahame

text: Ron Grahame on naimisissa pitkään NHL-seura Colorado Avalanchen johtotehtävissä toimineen Charlotte Grahamen kanssa. Heillä on kaksi lasta, molemmat poikia. Pojista vanhempi, John Grahame, on isänsä tavoin entinen NHL-maalivahti.


title: Liittovaltion hallinnoima heimoalue

text: Liittovaltion hallinnoima heimoalue (, ) oli itsehallinnollinen alue Pakistanin luoteisosassa Afganistanin vastaisella rajalla. Alueen asukkaat kuuluvat pataaneihin, joista pääosa asuu Afganistanin alueella sen valtaväestönä.


title: Liittovaltion hallinnoima heimoalue

text: Väestö jakautui kahdelle alueelle kun brittiläisen Intian ja Afganistanin välistä rajaa määriteltiin. Britannian ulkoministeri Henry Mortimer Durand sai tehtäväkseen vetää rajan kartalle, ja 1893 se kirjattiin asiakirjaan ja tunnetaan nimellä Durand-linja. Vuoristoalueella rajalla ei ollut käytännön merkitystä, ja asukkaille myönnettiin lupa 1901 päättää asioistaan itsehallinnollisesti. Kun Pakistan itsenäistyi Intiasta, alue jäi Pakistanille mutta sopimus itsehallinnosta jäi voimaan ja alue nimettiin Pakistanin heimoalueiksi. Alueella asuu 3,5 miljoonaa asukasta.


title: Liittovaltion hallinnoima heimoalue

text: Alueella ei päde Pakistanin lainsäädäntö, eikä Pakistanin poliisilla ja armeijalla ole siellä toimintaoikeuksia, ellei presidentti nimenomaan määrää. Hallinnosta vastaa heimojohtajien muodostama jirga-kokous.


title: Liittovaltion hallinnoima heimoalue

text: Yhteiskunnallisesti seutu on kehittymätöntä. Lukutaitoisia on asukkaista 20 prosenttia, eikä alueella ole muita kouluja kuin uskonnollisia madrassoja, joista on lähtöisin muun muassa suuri osa talibanien taistelijoista.


title: Liittovaltion hallinnoima heimoalue

text: Seutu on luoksepääsemättömyytensä vuoksi talibanien ja al-Qaidan tukialuetta. Yhtenä syynä siihen, ettei Afganistanin tilannetta saada rauhoitetuksi, pidetään juuri alueen riippumattomuutta Pakistanin hallinnosta, sillä Afganistanin puolella toimivan liittouman Isaf-joukot eivät voi toimia alueella terroristien tavoittamiseksi. Osa heimoista käy sotaa terroristeja vastaan, mutta usein ne joutuvat sallimaan kapinallisten toiminnan. Yhdysvallat käyttää alueella sotimiseen miehittämättömiä lennokkeja, mutta sotilaita se ei voi viedä sinne.


title: Liittovaltion hallinnoima heimoalue

text: Afganistan ei ole virallisesti hyväksynyt rajaa. Afganistanin emiiri Abdur Rahman Khan solmi sopimuksen Intian ja itsenäisen Afganistanin rajasta Britannian kanssa, eikä Pakistania vielä silloin ollut olemassa. Siksi osa afganistanilaisista poliitikoista on esittänyt alueen liittämistä Afganistaniin.


title: Liittovaltion hallinnoima heimoalue

text: Heimoalue liitettiin Khyber Pakhtunkhwan maakuntaan vuonna 2018.


title: Charles F. Adams -luokka

text: Charles F. Adams -luokka oli Yhdysvaltain laivaston ohjushävittäjäluokka, johon kuului 29 vuosina 1958–1967 valmistettua alusta. Niistä 23 palveli Yhdysvaltain laivastossa, kolme Australian kuninkaallisessa laivastossa (Perth-luokka) ja kolme Länsi-Saksan Bundesmarinessa (Lütjens-luokka). Yhdysvaltain laivaston alukset poistettiin käytöstä 1989–1992, jolloin neljä alusta myytiin Kreikkaan. Kaikki on poistettu käytöstä 2000-luvun alussa.


title: Charles F. Adams -luokka

text: Alukset perustuivat Forrest Sherman -luokan hävittäjiin, jonka runkoa oli pidennetty 5,8 metrillä. Alukset olivat viimeisiä Yhdysvaltain laivaston höyryboilerikäyttöisiä aluksia. Ne olivat myös ensimmäisiä ohjuksin aseistettuja laivaston aluksia.


title: Charles F. Adams -luokka

text: Aseistukseksi tuli kaksi 5"/54 kaliiperin yksiputkista Mark 42 -laivatykkiä, RIM-24 Tartar -ilmatorjuntaohjus sekä ASROC-sukellusveneentorjuntaraketit ja 2×3 torpedoputkea. Myöhemmin aluksiin lisättiin RIM-66 Standard -ilmatorjuntaohjus ja AGM-84 Harpoon -meritorjuntaohjus Tartar-laukaisimiin.


title: Charles F. Adams -luokka

text: Ensimmäinen alus ja samalla luokka nimettiin vuosien 1929–1933 laivastoministeri ja purjehtija Charles Francis Adamsin mukaan.


title: Charles F. Adams -luokka

text: Luokka on muokattu Charles F. Adams -luokasta Lnsi-Saksan merivoimien vaatimusten mukaiseksi. Niiden majoitustilat ovat erilaiset, keulan kaikuluotaimen paikkaa vaihdettu, aluksissa on kaksi mastoa ja erilaiset savuhormit. Luokan muodostavat Yhdysvalloissa valmistetut: "Lütjens", "Mölders" ja "Rommel".


title: Charles F. Adams -luokka

text: Luokka on muokattu Charles F. Adams -luokasta vastaamaan Australian esittämiä vaatimuksia. Ne on aseistettu Ikara-ohjuksin, jotka korvaavat Yhdysvaltain laivaston aluksilla olleen ASROC-järjestelmän. Luokan alukset ovat: "HMAS Perth", "HMAS Hobart" ja "HMAS Brisbane".


title: Suffren

text: Suffren voi tarkoittaa seuraavia asioita:


title: Murja

text: Murja () on kylä Leningradin alueen Seuloskoin piirin Rahjan kunnassa. Se sijaitsee Laatokan rannalla Murjajoen suussa. Kylässä on seitsemän asukasta (vuonna 2007).


title: Murja

text: Murjan kylä mainitaan ensimmäisen kerran Novgorodin Vatjan viidenneksen verokirjassa vuonna 1500. Sen asukkaat harjoittivat kalastusta, karjanhoitoa ja metsästystä. 1800-luvun alussa kylään perustettiin fajanssi- ja posliinitehdas. Vuoden 1926 väestönlaskennan mukaan siellä oli 286 asukasta, jotka kaikki olivat venäläisiä.


title: Murja

text: Kylä sijaitsee suljetulla sotilasalueella. Entisen varuskunnan sisällä on 1900-luvun alussa rakennettu raunioitunut punatiilinen kirkko.


title: Nielsen

text: Nielsen on tanskalainen sukunimi, joka merkitsee Nielsin poikaa. Nimi on tai on ollut muun muassa seuraavilla henkilöillä:


title: FS Algérie (1932)

text: Algérie oli Ranskan laivaston 1930-luvulla valmistunut raskas risteilijä, joka palveli toisessa maailmansodassa.


title: FS Algérie (1932)

text: Alus oli osa vuoden 1928 laivastolakia ja se pohjautui edeltäneisiin risteilijöihin. Alusta pidetään toisinaan parhaana Washingtonin laivastosopimuksen mukaisena raskaana risteilijänä. Alus tilattiin elokuussa 1930 Brestin laivastontelakalta. Sen köli laskettiin 19. maaliskuuta 1931 ja alus laskettiin vesille 21. toukokuuta 1932. Alus valmistui 15. syyskuuta 1934.


title: FS Algérie (1932)

text: Se oli varustettu neljään akseliin kytketyin Rateau-Bretagne SR -turbiinimoottorein, joiden voimanlähteenä oli kuusi 27 kg/cm³:n Indret-kattilaa. Aluksella oli kuitenkin ainoastaan yksi savuhormi, mikä säästi kansitilaa. Alus saavutti 2. helmikuuta 1934 koeajoissa 32,93 solmun nopeuden moottoreiden tuottaessa 93230 shp:ta.


title: FS Algérie (1932)

text: Alusten sisätilat oli suunniteltu uudelleen samoin kuin niiden suoja. Sen panssarointi vei 1720 tonnia rungosta ja lisäksi oli 315 tonnia aseistuksen suojana, mikä muodosti 2035 tonnia uppoumasta. Aluksen suojan muodostivat rungossa oleva 110 millimetrin panssarivyö, jonka korkeus oli 3,75 - 4,45 metriä. Torpedosuojat olivat 40-60 millimetriä ja panssarikansi niiden välillä 80 millimetriä ja niiden ulkopuolella 30-40 millimetriä. Yläkannen suojana oli 22 millimetrin panssarikansi. Rungossa oli vesitiiviiden osastojen välillä 70 millimetrin panssarivyöt. Pääaseiden tornien etukilvet ja katot olivat 100 millimetriä ja niiden sivut ja takaseinät 70 millimetriä.


title: FS Algérie (1932)

text: Pääaseina oli kahdeksan 203 millimetrin tykkiä kaksoistorneissa ja apuaseina kaksitoista 100 millimetrin Mle 1930 asennettuna kaksiputksina Mle 1931 asennuksina. Aluksen kevyen ilmatorjunnan muodostivat neljä 37 millimetrin Mle 1925 yksiputkista ilmatorjuntatykkiä ja kuusitoista 13,2 millimetrin Hotchkiss-konekivääriä asennettuna neliputkisina Mle 1929 asennuksina.


title: FS Algérie (1932)

text: Suunnitelmana oli sijoittaa alukselle lentokone ja alukselle sijoitettiinkin katapultti savuhormin rinnalle vasemmalle kyljelle. Sille ei kuitenkaan rakennettu minkäänlaisia tiloja lentokoneelle ja aluksen kaksi vesilentokonetta jouduttiin sijoittamaan kannelle ja katapultille. Alun perin lentokoneina olivat Gourdou-Leseurre 810, jotka myöhemmin vaihdettiin GL 830 malliin ja lopulta Loire-Nieuport 130 koneiksi.


title: FS Algérie (1932)

text: "Algérie" liitettiin valmistuessaan Välimeren laivaston 1. laivueen lippulaivaksi. Alus muodosti laivueensa 1. viirikön yhdessä "Colbertin" ja "Dupleixin" kanssa.


title: FS Algérie (1932)

text: Syyskuussa 1939 alus palveli 3. laivueen lippulaivana, joka koostui 1. risteilijälaivueesta ("Algérie", "Dupleix", "Foch", "Duquesne", "Tourville" ja "Colbert") ja 3. kevyestä laivueesta (5., 7. ja 9. hävittäjäviirikkö). Ranskan merivoimista muodostettiin 4. lokakuuta jahtiosastoa etsimään Atlantilta saksalaisia saarronmurtajia. "Algérien" Dakariin sijoitettuun osastoon kuuluivat "Strasbourg", "Dupleix" sekä Britannian kuninkaallisen laivaston lentotukialus "HMS Hermes" suojueineen. Alukset muodostivat Force M:n ja Force N:n, missä tehtävässä jatkettiin aina 26. marraskuuta saakka.


title: FS Algérie (1932)

text: "Algérie" palasi operaatiosta vapauduttuaan Touloniin telakoitavaksi. Aluksen ensimmäinen tehtävä palvelukseen palattuaan oli kuljettaa 11. maaliskuuta 1179 harkkoa kultaa Kanadaan yhdessä taistelulaiva "Bretagnen" kanssa, mistä se palasi Ranskaan 10. huhtikuuta. Italian julistettua sodan Ranskalle alus osallistui Genovan pommitukseen 13.-14. kesäkuuta, minkä jälkeen se suojasi saattueita 17.-18. kesäkuuta ennen Ranskan antautumista.


title: FS Algérie (1932)

text: Alus liittyi lokakuusta alkaen Vichyn Ranskan avomerilaivastoon, joka muodostui palveluksessa olleista aluksista. "Algérien" ainoaksi tehtäväksi jäi "Provencen" saattaminen marraskuussa Oranista Ranskaan. Saksan miehitettyä Vichyn Ranskan alueen aluksen miehistö sabotoi alustaan 27. marraskuuta 1942, minkä seurauksena se paloi kaksi vuorokautta. Italialaiset nostivat aluksen 18. maaliskuuta 1943 ja se romutettiin.


title: La Galissonnière -luokka (risteilijä)

text: La Galissonnière -luokka oli Ranskan laivaston 1930-luvulla valmistettu kuuden kevyen risteilijän muodostama alusluokka, jonka alukset palvelivat toisessa maailmansodassa.


title: La Galissonnière -luokka (risteilijä)

text: Vuoden 1931 laivasto-ohjelma sisälsi kaksi uutta kevyttä risteilijää ja niitä täydentämään tilattiin seuraavana vuonna neljä lisää. Suunnitelma poikkesi täysin vuoden 1922 laivasto-ohjelmaan sisällytetyistä aluksista ja ne muistuttivatkin ulkonäöltään enemmän "Emile Bertiniä", mutta poiketen siitäkin merkittävästi. Uuden luokan suojaa oli merkittävästi parannettu ja siinä oli palattu ulkoisen panssarivyön käyttöön (105 millimetriä), joka kulki vesitiiviistä seinästä toiseen. Suojan lisäys leikkasi kuitenkin alusten maksiminopeutta ja se olikin vain 31 solmua.


title: La Galissonnière -luokka (risteilijä)

text: Kaksi ensimmäistä alusta tilattiin 27. lokakuuta Brestistä ja 12. marraskuuta 1931 Lorientista ja kummankin köli laskettiin jo ennen vuoden vaihdetta. Vuoden 1932 laivasto-ohjelmaan kuuluneet neljä alusta tilattiin yksityisiltä telakoilta 11. heinäkuuta 1933.


title: Algérie

text: Algérie voi viitata muun muassa seuraaviin:


title: Colbert

text: Colbert tarkoittaa seuraavia:


title: Elvi Mela

text: Hilda Rintanen, kirjailijanimi Elvi Mela (17. joulukuuta 1887 Kokemäki – 12. syyskuuta 1969) oli suomalainen kirjailija.


title: Hanna Örnmark

text: Kerttu Johanna Örnmark, kirjailijanimi Hanna Örnmark (28. elokuuta 1896 Tenhola – 24. toukokuuta 1969 Tenhola) oli suomalainen kirjailija.


title: Fanny Talvio

text: Fanny Talvio (11. marraskuuta 1883 Rauma – 9. huhtikuuta 1969 Rauma) oli suomalainen kirjailija.


title: Fanny Talvio

text: Talvio kävi kansakoulun ja työskenteli sitten "Rauman puhelin- ja telefoonilaitoksen" palveluksessa puhelujen välittäjänä. Hän oli mukana "Rauman Luterilaisen Evankeliumiyhdistyksen" toiminnassa ja julkaisi 1953 uskonnollissävyisen romaanin "Armon kevät".


title: Pōmare IV

text: Pōmare IV (s. 28. helmikuuta 1813 – 17. syyskuuta 1877) oli Tahitin kuningatar vuosina 1827–1877.


title: Iltalehti (1919–1930)

text: Iltalehti (aluksi nimeltään "Uuden Suomen Iltalehti") oli vuosina 1919−1930 Helsingissä ilmestynyt iltapäivälehti. Se oli "Uusi Suomi" -lehden rinnakkaisjulkaisu. Lehti oli kokoomuksen äänenkannattaja ja ilmestyi kuutena päivänä viikossa. "Iltalehti" oli vuosina 1917–1918 ilmestyneen "Uusi Päivä" -lehden seuraaja.


title: Iltalehti (1919–1930)

text: Lehti oli tappiollinen koko olemassaolonsa ajan, ja sen levikki oli parhaimmillaan 5 300 kappaletta. Lehti levisi pääasiallisesti tilattuna. Vuonna 1930 Lapuan liike muutti lehden "Ajan Sana" -nimiseksi lehdeksi.


title: Meadowlands

text: Meadowlands tarkoittaa seuraavia asioita:


title: Jean-Philippe Roy

text: Jean-Philippe Roy (s. 18. helmikuuta 1979 Rimouski) on kanadalainen alppihiihtäjä. Hän kilpailee lähinnä tekniikkalajeissa, eli pujottelussa ja suurpujottelussa.


title: Jean-Philippe Roy

text: Vailin ja Beaver Creekin MM-kilpailuissa 1999 Roy sijoittui suurpujottelussa 30:nneksi. St. Antonin MM-kilpailuissa 2001 hän oli alppiyhdistetyssä kahdeksas. St. Moritzin MM-kilpailuissa 2003 Roy sijoittui suurpujottelussa 29:nneksi. Åren MM-kilpailuissa 2007 hän laski suurpujottelussa seitsemänneksi. Roy on kilpaillut kaksissa talviolympialaisissa. Ainoan tuloksensa hän on saanut Salt Lake Cityssä 2002, jossa hän oli alppiyhdistetyssä kahdeksas.


title: Jean-Philippe Roy

text: Roy kilpaili maailmancupissa ensimmäisen kerran Tignesissä lokakuussa 1999. Ensimmäiset maailmancup-pisteensä hän sai vuotta myöhemmin oltuaan Söldenin suurpujottelussa 27:s. Kymmenen parhaan joukossa hän debytoi oltuaan yhdeksäs Kranjska Goran pujottelussa joulukuussa 2001. Parhaimmillaan Roy on sijoittunut maailmancupissa viidenneksi Alta Badian suurpujottelussa joulukuussa 2004.


title: Jean-Philippe Roy

text: Roy voitti Nor-Am Cupin suurpujottelucupin kaudella 2000–2001.


title: Pyhän Mikaelin kultakupolinen luostari

text: Pyhän Mikaelin kultakupolinen luostari (; ) on ortodoksinen luostari Kiovassa, Ukrainan pääkaupungissa. Luostari sijaitsee kaupungin halki virtaavan Dnepr-joen itärannalla. Alkuperäinen luostari, jonka rakennutti keskiajalla Svjatopolk II, tuhottiin Neuvostoliiton aikaan 1930-luvulla. Luostari rakennettiin uudelleen Ukrainan itsenäistymisen jälkeen ja avattiin vuonna 1999.


title: Verena Stuffer

text: Verena Stuffer (s. 23. kesäkuuta 1984) on italialainen alppihiihtäjä, joka kilpailee enimmäkseen vauhtilajeissa, eli syöksylaskussa ja supersuurpujottelussa.


title: Verena Stuffer

text: Val d'Isèren MM-kilpailuissa 2009 Stuffer oli syöksylaskussa 23:s ja Garmisch-Partenkirchenissä 2011 27:s. Sotšin olympialaisissa 2014 hän sijoittui supersuurpujottelussa 11:nneksi ja syöksylaskussa 14:nneksi.


title: Verena Stuffer

text: Maailmancupissa Stuffer kilpaili ensimmäisen kerran Cortina d'Ampezzossa tammikuussa 2003. Ensimmäiset maailmancup-pisteensä hän sai helmikuussa 2005 oltuaan San Sicarion alppiyhdistetyssä 27:s. Kymmenen parhaan joukossa hän debytoi oltuaan kahdeksas Sankt Moritzin syöksylaskussa helmikuussa 2008. Parhaimmillaan hän on sijoittunut neljänneksi Cortina d'Ampezzon supersuurpujottelussa tammikuussa 2014.


title: FC Seoul

text: FC Seoul (FC 서울) on eteläkorealainen jalkapallojoukkue Soulista. Se pelaa Etelä-Korean pääsarjassa K-Leaguessa.


title: WTA Awards

text: WTA Awardsit ovat palkintoja, jotka jaetaan kauden päätteeksi tenniksen WTA-kiertueen pelaajille ja turnauksille, jotka ovat ansioituneet kauden aikana.


title: WTA Awards

text: "Palkinto jaetaan pelaajalle, joka on tukenut eniten muita pelaajia WTA-pelaajien neuvostossa."


title: WTA Awards

text: "Palkinto jaetaan pelaajalle, joka on osoittanut eniten urheilullisuutta."


title: WTA Awards

text: "Diamond Aces on nimetty Jerry Diamondin mukaan, ja palkinto myönnetään pelaajalle, joka tekee parhaansa edistääkseen tennistä kentillä ja kenttien ulkopuolella."


title: Rajanopeus

text: Rajanopeus on suurin nopeus, jolla putoava kappale voi liikkua putoamissuuntaan. Ihmisen kokoisella kappaleella rajanopeus ilmakehän alaosissa on noin 190 km/h ilman vastustaessa (F) liikettä, jonka aiheuttaa maan vetovoima (F).


title: Alma Mattila

text: Alma Rakel Mattila (26. marraskuuta 1888 Tyrvää – 26. elokuuta 1973 Isojoki) oli suomalainen kirjailija.


title: Ernst Sarin

text: Karl Ernst Sarin (15. kesäkuuta 1917 Pori – 15. maaliskuuta 1974 Stuttgart, Saksan liittotasavalta) oli suomalainen kirjailija.


title: Pekka Ruotsi

text: Pekka Ruotsi (22. syyskuuta 1902 Salmi – 17. tammikuuta 1975 Helsinki) oli suomalainen opettaja ja kirjailija.


title: Pekka Ruotsi

text: Ruotsin vanhemmat olivat Dimitri (Miitrei) Ivanov Ruotsi ja Anna Nikitina Nejelov. Hän oli naimisissa vuodesta 1932 Helvi Inkeri Ikosen kanssa. Pekka Ruotsi toimi opettajana 1930-luvulla Salmin pitäjän Manssilan kylässä.


title: Pekka Ruotsi

text: Ruotsi kirjoitti useita salmilaisaiheisia pakinoita ja hän julkaisi myös kirjan "Rajan kahden puolen".


title: Aino Kurki-Suonio

text: Aino Katri Kurki-Suonio (Krohn) (o.s. Vartia) (29. lokakuuta 1900 Hämeenlinna – 26. tammikuuta 1975 Hämeenlinna) oli suomalainen pianisti ja kirjailija. Hän opiskeli pianonsoittoa Helsingin musiikkiopistossa (nyk. Sibelius-Akatemia) vuodesta 1919 (diplomi 1922) sekä Elli Rängman-Björlinin johdolla 1923–1939. Hän toimi yksityisopettajana sekä 1954–1972 Hämeenlinnan musiikkiopiston pianonsoiton lehtorina. Hän esiintyi kamarimuusikkona ja solistina. Hänen puolisonsa oli lääketieteen ja kirurgian tohtori, lääkintöneuvos Ensio Kurki-Suonio (Krohn) (1896–1993). Heidän lapsiaan ovat fyysikko, Helsingin yliopiston emeritusprofessori Kaarle Kurki-Suonio ja Tampereen teknillisen yliopiston tietojenkäsittelytieteen emeritusprofessori Reino Kurki-Suonio.


title: Visby-luokka (hävittäjä)

text: Visby-luokka oli Ruotsin merivoimien hävittäjäluokka, johon kuului neljä alusta.


title: Visby-luokka (hävittäjä)

text: Alusluokka oli parannettu versio Göteborg-luokasta, ja siinä oli vahvempi ilmatorjunta-aseistus muttei vahvennettu pääaseistusta. Pääaseistus oli kuitenkin asennettu tehokkaammin, sillä tykin numero 2 sijaintia oli muutettu niin, että se kykeni ampumaan tykin numero kolme yli.


title: Rohtorautayrtti

text: Rohtoverbena eli rohtorautayrtti ("Verbena officinalis") on monivuotinen ruohovartinen kukkiva kasvi. Se on lääkekasvi, jolla on ajateltu olevan yliluonnollisia voimia. Rohtoverbenaa löytää kaupasta kuivattuna. Sitä myydään myös puutarhoilla monivuotiseksi kasviksi, mutta puutarhakukaksi jalostettu kasvi ei välttämättä ole yhtä hyvin ravinteikas ja turvallinen kuin rohtokasviksi kasvatettu ja kuivatettu.


title: Rohtorautayrtti

text: Rohtoverbena kasvaa noin 60 senttimetriä korkeaksi. Sillä on talvehtiva maavarsi, josta nousee monia ohuita varsia. Syvään uurteiset lehdet asettuvat varsin pareittain. Lehdet ovat hienon karvan peitossa. Pienet vaaleanvioletit kukat puhkeavat elo-syyskuussa.


title: Rohtorautayrtti

text: Rohtoverbena kasvaa luonnonvaraisena Keski- ja Etelä-Euroopassa. Suomessa sitä viljellään vyöhykkeillä III-IV.


title: Rohtorautayrtti

text: Rautayrtti on uskottu olevan varsin voimakas taikakasvi. Sen nimi liittyy monessa kielessä rautaan tai pyhyyteen. Yrtti oli kelttien druidipapiston, roomalaisten, egyptiläisten ja monien muiden kansojen pyhä kasvi. Egyptissä kasvi tunnetaan Isiksen kyyneleenä. Egyptin tarustossa jumalatar Isis itki niin hartaasti Osiriksen menetystä, että hänen kyyneleistään syntyi rautayrtin taimia. Persiassa taikurit tervehtivät nousevaa aurinkoa pidellen alastomana käsissään rautayrttikimppuja. Kasvin on sanottu lisäävän luovuutta. Kasvin ajatellaan taikakäytössä lisäävän rituaaliesineiden voimaa, joten sitä voi sekoittaa öljysekoitukseen, jolla pyhittää ja puhdistaa rituaaliesineistöä.


title: Rohtorautayrtti

text: Rautalisää ravintoonsa kaipaava voi haudutella teetä rautayrtistä ja nauttia rautalisän näin luonnonmukaisesti. Kasvia ei saa käyttää raskaana tai imettäessä, sillä se voi lisätä keskenmenon riskiä. Toisaalta kätilöt ovat käyttäneet kasvia synnytyksen aikana voimistamaan kohdun supistuksia. Yrttiä kannattaa haudutella iltateeksi, sillä se on vaikutuksiltaan rauhoittava ja unettava. Joidenkin mielestä se kiihottaa seksuaalisesti ja toimii lemmenrohtona. Se auttaa myös suussa oleviin tulehduksiin ja ienongelmiin. Rentouttava vaikutus tulee ilmeisesti hermoston kautta, sillä kasvi elävöittää koko hermoston yleiskuntoa. Kirjallisuudessa löytyy myös mainintoja käytöstä kuumelääkkeenä, migreenin hoidossa, munuaiskivissä ja hengitystievaivoissa. Ulkoisesti kasvin voi laittaa hoivaamaan palovammoja, ihovaurioita ja ruhjeita sekä kolottavia hermoja.


title: HMS Öland

text: HMS Öland on ollut kolmen Ruotsin laivaston aluksen nimenä.


title: Siiri Mekri

text: Siiri Maria Mekri, aik. "Makaroff" (27. heinäkuuta 1894 Ilomantsi – 7. tammikuuta 1991 Helsinki) oli suomalainen kansakoulunopettaja ja muistelmakirjailija.


title: HMS Uppland

text: HMS Uppland on ollut viiden Ruotsin laivaston aluksen nimenä.


title: Arvi Ahvenainen

text: Vilho Arvi Ahvenainen, nimimerkki Ahven (19. heinäkuuta 1908 Mäntyharju – 14. kesäkuuta 1982 Ristiina) oli suomalainen pakinoitsija.


title: Arvi Ahvenainen

text: Maanviljelijäperheeseen syntynyt Ahvenainen kävi keskikoulun Mikkelin yhteiskoulussa aikoen hakeutua sen jälkeen metsäkouluun. Sotavuodet estivät kuitenkin tämän suunnitelman ja sotien jälkeen Ahvenainen toimi metsätyönjohtajana sekä oli puolustusvoimain palveluksessa.


title: Arvi Ahvenainen

text: Ahvenainen pakinoi vuosina 1960–1982 nimimerkillä "Ahven" Mikkelissä ilmestyneessä Länsi-Savo-lehdessä. Hänen pakinoistaan julkaistiin kaksi kokoelmaa ja lisäksi Ahvenainen kirjoitti kolumneja ja muutamia paikallishistoriallisia näytelmiä.


title: Stefan Savić

text: Stefan Savić (mont. Стефан Савић, s. 8. tammikuuta 1991 Mojkovac, Montenegron stv, Jugoslavian sltv) on montenegrolainen jalkapalloilija, joka pelaa puolustajana Atlético Madridissa ja Montenegron maajoukkueessa.


title: Ursula Sinervo

text: Iiris Ursula Sinervo (13. huhtikuuta 1949 Hämeenlinna – 6. lokakuuta 1980 Helsinki) oli suomalainen kirjailija.


title: Rangiroa

text: Rangiroa on Tuamotusaariin kuuluva atolli Ranskan Polynesiassa. Se sijaitsee noin 350 kilometriä Tahitista koilliseen ja on yksi maailman suurimmista atolleista. Rangiroa on suosittu matkailukohde ja sen väkiluvuksi arvioitiin vuonna 2007 yhteensä 3 210. Atollilla sijaitsee lentoasema ja kaksi kylää. Rangiroa on tuamotun kieltä ja tarkoittaa "Avaraa taivasta".


title: Rangiroa

text: Rangiroa on Polynesian suurin ja yksi maailman suurimmista atolleista. Se sijaitsee noin 350 kilometriä Tahitista koilliseen. Rangiroan noin 79 neliökilometrin kokoinen maa-alue koostuu sadoista pikkusaarista eli motuista, jotka muodostavat noin 200 kilometriä pitkän ja noin 300 metriä leveän kehän. Atollin keskellä sijaitseva laguuni on noin 75 kilometriä leveä ja noin 25 kilometriä pitkä. Laguunin rantaa on mahdotonta nähdä sen toiselta puolelta. Kolme suurempaa salmea, jotka yhdistävät laguunin mereen, ovat Tivaru, Avatoru ja Tiputa. Tivaru on kapea ja matala, Avatoru ja Tiputa ovat molemmat yli 200 metriä leveitä ja sijaitsevat noin kymmenen kilometrin päässä toisistaan.


title: Rangiroa

text: Alueen ilmastossa esiintyy kausittain vain vähän vaihtelua. Pasaatituulet puhaltavat itään Tuamotusaarten yli ympäri vuoden. Saaristo on alttiina hurrikaaneille erityisesti tammi-helmikuun aikana. Rangiroa saa vain vähän sateita poikkeuksellisen tasaisten pinnanmuotojensa vuoksi. Eniten sadetta tulee marraskuun ja tammikuun välillä ja niukimmillaan huhti-toukokuussa. Sademäärä on hyvin epäjohdonmukaista ja vaihtelee vuosittain. Yksittäiset myrskyt vaikuttavat usein kuukausittaisiin sademääriin. Keskimääräinen vuotuinen lämpötila on Rangiroalla alhainen, noin 27 °C. Heinäkuu on yleensä vuoden kylmin kuukausi, jolloin lämpötila vaihtelee 25–26 °C välillä. Helmi-maaliskuussa lämpötila nousee 28–29 °C välille.


title: Rangiroa

text: Atollin ympäröimän laguunin biodiversiteetti on yleisesti hyvin monipuolinen. Kaloja esiintyy yli 90 heimoa ja 800 lajia, nilviäisiä 33 heimoa. Maanpäällisen kasvillisuuden ja eläimistön lajikirjo on huomattavasti suppeampi. Kasvillisuus rajoittuu kookospalmuihin ja muihin mehikasveihin, jotka pärjäävät kuivassa ja hedelmättömässä ympäristössä. Kuiva ja hedelmätön maaperä ovat merkittävimmät maanpäällistä kasvillisuutta rajoittavat tekijät. Rangiroalla on kuitenkin tunnistettu yli 50 kasviheimoa ja 119 kasvilajia, joista 38 prosenttia on kotoperäisiä. Eläimistö koostuu pääasiassa linnuista, muutamista matelijoista ja joistain selkärangattomista. Rangiroalla tavataan myös kookosrapua. Nisäkkäitä edustavat esimerkiksi polynesianrotta, isorotta, sekä villiintyneet kissat.


title: Rangiroa

text: Rangiroa on Rangiroan kunnan hallintokeskus. Rangiroan asukasluku oli vuonna 2007 yhteensä 3 210, joista valtaosa kristittyjä. Rangiroalla sijaitsee kaksi kylää: Avatoru ja Tiputa. Avatoru sijaitsee usealla saarella Avatorun ja Tiputan salmien välissä. Idässä Tiputan salmen toisella puolella sijaitsee Tiputa. Avatorulla sijaitsee muun muassa posti ja pankki. Tiputa on kunnan hallintokeskus.


title: Rangiroa

text: Rangiroan ei arvella merenpinnan korkeusvaihtelujen vuoksi olleen asutuskelpoinen ennen 800-lukua jaa. Polynesialaiset uudisasukkaat saapuivat alueelle todennäköisesti 900-luvulla jaa. Hollantilaiset tutkimusmatkailijat Jacob Le Maire ja Willem Schouten löysivät Rangiroan vuonna 1616 ensimmäisinä eurooppalaisina. Anaa-atollilta saapuneet soturit ryöstivät atollin vuonna 1770 ja henkiinjääneet pakenivat muun muassa Tikehaulle ja Tahitille. Atolli asutettiin uudestaan vasta 1820-luvun alussa. Ensimmäiset eurooppalaisasukkaat saapuivat saarelle vuonna 1851 ja olivat katolilaisia lähetyssaarnaajia. Vuonna 1965 avattu Rangiroan lentoasema mahdollisti matkailualan nopean kehityksen.


title: Rangiroa

text: Matkailu-, kopra- ja helmiteollisuus työllistävät valtaosan väestöstä. Rangiroalla sijaitseva Gauguin’s Pearl on Ranskan Polynesian suurimpia mustia helmiä tuottavia tiloja. Atollilla sijaitsee myös viinitila. Valtaosa alueen vesillä kalastetuista kaloista kuljetetaan Tahitille.


title: Rangiroa

text: Useimmat matkailijat saapuvat atollille sukeltamaan ja atollilla olevat sukelluskeskukset vuokraavat turisteille sukellusvälineitä. Laguunissa järjestetään myös kiertomatkoja ja esimerkiksi haidenruokintaa.


title: Rangiroa

text: Lagon Bleu () on suosittu nähtävyys Rangiroalla. Se on eräänlainen suuremman laguunin sisälle koralliriutoista ja motuista muodostunut pienempi laguuni, joka sijaitsee noin tunnin venematkan päässä Avatorusta.


title: Rangiroa

text: Rangiroalla sijaitsee lentoasema ja atolli on tärkeä linkki laiva- ja lentoliikenteelle. Rangiroalta on lentoyhteydet muun muassa Tahitille, Bora Boralle, Marquesassaarille ja muille atolleille Tuamotusaarilla. Avatorun ja Tiputan kylien välillä on säännöllinen lauttayhteys.


title: Miten meitä hallitaan

text: Miten meitä hallitaan () on vuonna 2008 ilmestynyt Peter Millerin ja Nikolas Rosen kirja. Teos käsittelee hallinnan tutkimusta. Peter Miller on johdon laskentatoimen professori ja Nikolas Rose sosiologian professori. Suomennoksen on kustantanut Vastapaino.


title: Viktor Axelsen

text: Viktor Axelsen (s. 4. tammikuuta 1994 Odense) on tanskalainen sulkapalloilija ja olympiamitalisti Riosta 2016. Axelsen tuli tunnetuksi kesällä 2010 voitettuaan juniorien maailmanmestaruuden Mexicossa. Axelsen on myös hallitseva juniorien Euroopan mestari ja on voittanut myös muutamia aikuisten EBU-kilpailuja, muun muassa Kyproksen ja Espanjan kilpailut. Maailmanlistalla Axelsen on parhaimmillaan ollut 1. Axelsenin kovimpia voitettuja vastustajia ovat muun muassa Taufik Hidayat, Chunlai Bao, Lee Chong Wei ja Lin Dan pronssiottelussa Rion olympialaisissa vuonna 2016.


title: William Collum

text: William Collum (s. 18. tammikuuta 1979 Glasgow, Skotlanti) on skotlantilainen jalkapalloerotuomari. Hänestä tuli kansainvälinen erotuomari vuonna 2006.


title: William Collum

text: Collum tuomitsi ensimmäisen ottelunsa Mestarien liigassa syyskuussa 2010, jossa kohtasivat tanskalainen FC Kööpenhamina ja kreikkalainen Panathinaikos FC.


title: Jack Lord

text: John Joseph Patrick Ryan (30. joulukuuta 1920 Brooklyn, New York – 21. tammikuuta 1998 Honolulu, Havaiji), tunnetaan parhaiten nimellä Jack Lord, oli yhdysvaltalainen televisio-, elokuva- ja Broadway-näyttelijä. Hänet tunnettiin ehkä parhaiten Steve McGarrettin roolista alkuperäisen "Hawaii Five-O" -televisiosarjan päähenkilönä. McGarrettin roolihenkilö toimi poliisina Havaijilla. Lordin toinen kuuluisa rooli oli Felix Leiter ensimmäisessä James Bond -elokuvassa "Salainen agentti 007 ja tohtori No".


title: Nokia X5-01

text: Nokia X5-01 on QWERTY-näppäimistöllä varustettu matkapuhelinvalmistaja Nokian valmistama kesäkuussa 2010 julkaistu matkapuhelin, jonka hintaluokka on ilman veroja noin 160-170 euroa. Nokia X5-01 tuli myyntiin ensiksi Indonesiassa.


title: Kockums

text: Kockums AB on ruotsalainen laivanrakennusyritys, jonka omistaa kokonaan saksalainen ThyssenKrupp-konserni. Se valmistaa lähinnä sotalaivoja. Uudet laivat rakennetaan nykyään Karlskronassa (Karlskronavarvet, kuulunut vuodesta 1989 Kockums AB:hen), sillä valmistus Malmössä päättyi 1998. Siviilituotanto Malmössä päättyi 1987. Kockumsista tuli vuonna 2007 osaomistaja Ruotsin puolustusvoimien aiemmin omistamaan "Marinverkstädernaan", joka sijaitsee Muskössä Tukholman lähellä.


title: Kockums

text: Kockumsin suku on 1820-luvulla Malmössä kaupan ja teollisuuden piirissä aloittanut suku. Frans Henrik Kockum kokosi suuren omaisuuden panostamalla tupakanvalmistukseen. Varallisuutensa ansiosta hän perusti 1840 konepajan. Vuonna 1870 perustettiin telakka Malmön satamaan.


title: Guy Speranza

text: Guy Speranza (12. maaliskuuta 1956 – 8. marraskuuta 2003) oli yhdysvaltalainen laulaja, joka tuli tunnetuksi metalliyhtye Riotin alkuperäisenä keulahahmona. Hän esiintyi ensimmäisellä Monsters of Rock -festivaalilla vuonna 1980 ja lauloi Riotin kolmella ensimmäisellä albumilla: "Rock City" (1977), "Narita" (1979) ja "Fire Down Under" (1981).


title: Guy Speranza

text: Vuonna 1981 Speranza jätti yhtyeen, ja tämän jälkeen hän työskenteli hyönteistorjunnassa Floridassa, kunnes sairastui haimasyöpään, johon kuoli Orlandossa 47-vuotiaana.


title: USS Hornet Museum

text: USS Hornet Museum on yhdysvaltalainen laivamuseo, johon kuuluu muun muassa USS Hornet (CV-12).


title: Venäjän duuman vaalit 2011

text: Venäjän duuman vaalit 2011 pidettiin 4. joulukuuta 2011. 450-paikkaiseen duumaan valittiin alustavien tulosten mukaan 238 edustajaa Yhtenäisen Venäjän listoilta (49,54 %), 92 kommunistisesta puolueesta (19,16 %), 64 Oikeudenmukainen Venäjä -puolueesta (13,22 %) ja 56 liberaalidemokraateista (11,66 %). Muut puolueet eivät ylittäneet seitsemän prosentin äänikynnystä. Äänestysprosentti oli 60,2 %.


title: Venäjän duuman vaalit 2011

text: Vaalitulos on herättänyt epäilyksiä, ja Mihail Gorbatšov on vaatinut uusien vaalien järjestämistä. Yhdysvaltain ulkoministerin Hillary Clintonin mukaan vaalit eivät olleet vapaat eivätkä oikeudenmukaiset. Eri puolilla Venäjää on osoitettu mieltä valtapuoluetta vastaan. Pääministeri Vladimir Putin syytti Clintonia mielenosoitusten rohkaisemisesta. Putinin mukaan vaaleihin on yritetty vaikuttaa ulkomailta miljoonilla dollareilla ja mielenosoittajat tavoittelevat omia etujaan.


title: Pikkuleinikki

text: Pikkuleinikki ("Ranunculus pygmaeus") on pohjoisella pallonpuoliskolla kasvava arktisten alueiden pienikokoinen leinikkilaji. Pikkuleinikki on myrkyllinen kasvi.


title: Pikkuleinikki

text: Monivuotinen pikkuleinikki kasvaa 2–10 cm korkeaksi. Varsi on koheneva tai pysty. Aluslehdet ovat pitkäruotisia. Lehtien lapa on tavallisesti 10–15 mm leveä, muodoltaan munuaismainen ja kolmihalkoinen. Keskiliuska on tavallisesti ehyt ja sivuliuskat 2–3-halkoisia. Varsilehdet ovat tavallisesti ruodittomia ja niiden lehtien lapa kolmiliuskainen. Liuskat ovat kapean vastapuikeita ja ehyitä. Kukkaperä on lähes aina ainakin yläosastaan vaaleakarvainen, ja pitenee hedelmävaiheessa. Keltaisessa kukassa on kaksi kehäkiehkuraa. Verhiö on viisilehtinen, verholehdet ovat harvaan vaaleakarvaisia ja varisevat varhain. Myös terälehtiä on viisi kappaletta. Ne ovat tavallisesti verholehtiä pienempiä, 2–4 mm pitkiä ja mesikuopallisia. Suomessa pikkuleinikki kukkii heinä-elokuussa. Leveyttään korkeammassa hedelmistössä on noin 1 mm:n pituisia pähkylöitä, joissa on käyrä, alle 0,5 mm pitkä ota.


title: Pikkuleinikki

text: Suomessa tavattavista leinikkikasveista pikkuleinikki muistuttaa eniten pohjanleinikkiä ("R. hyperboreus"). Laji voi toisinaan risteytyä toisen arktisen leinikkilajin, lumileinikin ("R. nivalis") kanssa.


title: Pikkuleinikki

text: Pikkuleinikkiä tavataan pohjoisen pallonpuoliskon vuoristoissa ja arktisilla alueilla. Euroopassa sitä paikoin Alpeilla, Norjan, Ruotsin ja Suomen vuoristo- ja tunturialueilla, Islannissa, Huippuvuorilla sekä Pohjois-Venäjän arktisilla alueilla. Pohjois-Venäjällä levinneisyysalue jatkuu Siperian pohjoisimmissa osissa aina Tyynelle valtamerelle saakka. Itä-Siperiassa lajia tavataan myös etelämpänä. Pohjois-Amerikan puolella pikkuleinikkiä tavataan Alaskassa, Kanadan pohjoisosissa sekä Kalliovuorilla. Laji on levinnyt laajalle myös Grönlannissa.


title: Pikkuleinikki

text: Suomessa pikkuleinikki on pohjoisimman Lapin kasvi. Sitä kasvaa Enontekiöllä, Muonion ja Kittilän pohjoisosissa sekä harvinaisena Utsjoella. Runsaimmiillaan laji on Kilpisjärven alueen suurtuntureilla.


title: Pikkuleinikki

text: Pikkuleinikki viihtyy lumenviipymäpaikoilla, pahtojen kosteilla penkereillä ja sorakoilla. Suomessa se kasvaa lähinnä yläpaljakan korkeudella, harvoin alempana.


title: František Joun

text: František Joun (s. 1. lokakuuta 1954 Písek, Tšekkoslovakia) on tšekkiläinen entinen jääkiekkopuolustaja ja -valmentaja, joka toimii nykyisin Tšekin Extraliigan HC Mountfield České Budějovicen toimitusjohtajana.


title: František Joun

text: Joun pelasi pitkään kotimaassaan HC České Budějovicenn joukkuessa, jota hän edusti vuosina 1972–1985. Joun siirtyi kaudeksi 1986–1987 Suomeen ja I-divisioonajoukkue KooKoon riveihin. Hän ei saavuttanut suurta suosiota joukkueen fanien keskuudessa, mutta kuului päävalmentaja Reino Ruotsalaisen luottopelaajiin.


title: František Joun

text: Joun oli KooKoossa pelatessaan jo uransa loppupuolella ja hänellä oli takanaan kolme polvileikkausta. Joun oli nostamassa joukkuetta SM-liigaan kaudeksi Jääkiekon SM-liigakausi 1987–1988, joka jäi hänen viimeisekseen pääsarjatasolla. Kauden 1988–1989 Joun pelasi vielä Saksan toiseksi korkeimmalla sarjatasolla 2. Bundesligassa ja EHC 80 Nürnbergin joukkueessa. Hän oli tehoilla 14+30=44 joukkueen tehokkain puolustaja.


title: František Joun

text: Tammikuusta 1990 kevääseen 1993 Joun valmensi HC České Budějovicea Tšekkoslovakian jääkiekkoliigassa. Hän valmensi myös Saksan kolmanneksi korkeimmalla sarjatasolla Oberligassa Adendorf EC:tä kauden 2000–2001.


title: František Joun

text: Kaudeksi 2004–2005 Joun siirtyi HC České Budějovicen toimitusjohtajaksi ja on hoitanut virkaa tuosta lähtien. Joukkue pelasi hänen ensimmäisen kautensa 1. Národní Hokejová Ligassa, mutta nousi Extraliigaan keväällä 2005.


title: Toivon vuosituhat

text: Toivon vuosituhat: Eurooppalainen ihmiskuva ja suomalaisen yhteiskunnan tulevaisuus on Juha Sihvolan kirja vuodelta 1998.


title: Öland-luokka

text: Öland-luokka oli Ruotsin merivoimien hävittäjäluokka, johon kuului kaksi alusta.


title: FS Bison (1930)

text: Bison oli Ranskan laivaston 1924 vesille laskettu Guépard-luokan hävittäjä. Alus palveli toisessa maailmansodassa tuhoutumiseensa 3. toukokuuta 1940 saakka.


title: FS Bison (1930)

text: Alus tilattiin Lorientin laivastontelakalta. Sen köli laskettiin 14. maaliskuuta 1927 ja alus laskettiin vesille 29. lokakuuta 1928. Alus otettiin palvelukseen 10. lokakuuta 1930.


title: FS Bison (1930)

text:
"Bison" joutui risteilijä "Georges Leyguesin" yliajamaksi 7.-8. helmikuuta 1939 välisenä yönä, jolloin alus katkesi sillan etupuolelta. Korjausten vuoksi alus oli Lorientin laivastontelakalla kuusi kuukautta. Alus oli 4. hävittäjäviirikön ainoa alus, joka palveli ennen toista maailmansotaa Atlantilla ennen kuin se liittyi 11. viirikköön Greenockissa huhtikuussa 1940.
Alus osallistui viirikkönsä mukana saattueiden suojaamiseen sekä partiointiin Atlantilla, mutta sen ja muiden raskaiden Ranskan laivaston alusten lyhyt toimintasäde rajoitti tehtäviä. Alus osallistui ranskalaisalusten mukana Norjan taisteluihin. Se tuhoutui Saksan ilmavoimien 1. St.G I:n Junkers Ju 87 -pommittajien hyökkäyksessä 3. toukokuuta 1940.


title: Pasi Tuohimaa

text: Pasi Tuohimaa (s. 19. elokuuta 1961 Turku) on suomalainen entinen jääkiekkoilija ja entinen Nelosen uutisten toimittaja. Nykyään hän on Teollisuuden Voiman viestintäpäällikkö.


title: Pasi Tuohimaa

text: Tuohimaa pelasi SM-liigassa Rauman Lukossa ja Helsingin Jokereissa yhteensä 129 liigaottelua kausina 1979–1984 sekä valmensi SM-liigassa Kiekko-Espoota kakkosvalmentajana 1990-luvun alkupuolella. SM-liigan runkosarjassa hän teki yhteensä 11+13=24 tehopistettä.


title: Pasi Tuohimaa

text: Pasi Tuohimaa on myös Nelosen politiikan toimittaja ja politiikan toimittajien yhdistyksen puheenjohtaja.


title: Pasi Tuohimaa

text: Hänen veljensä Harri on myös entinen jääkiekkoilija ja poikansa Frans jääkiekkomaalivahti.


title: FS Guépard (1929)

text: Guépard oli Ranskan laivaston 1924 vesille laskettu Guépard-luokan hävittäjä. Alus palveli toisessa maailmansodassa, kunnes aluksen miehistö upotti aluksensa Toulonin satamassa 27. marraskuuta 1942.


title: FS Guépard (1929)

text: Alus tilattiin Lorientin laivastontelakalta. Sen köli laskettiin 14. maaliskuuta 1927 ja alus laskettiin vesille 19. huhtikuuta 1928. Alus otettiin palvelukseen 13. elokuuta 1929.


title: FS Guépard (1929)

text:
"Guépard" liitettiin Välimeren laivaston 3. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa. Alus siirtyi 1941 "Valmyn" kanssa Syyriaan, jossa sen kotisatamana oli Beirut. Sen tehtävänä torjua brittien yritykset alueen valtaamiseksi. Kumpikin ranskalaisalus tulitti australialaisjoukkoja, ennen kuin Britannian kuninkaallisen laivaston hävittäjä "HMS Janusin" vaurioitti alusta. "HMS Jackalin" saavuttua ranskalaisalukset vetäytyivät. St. Jeanne d'Arcin -aselevon ehtojen mukaisesti ranskalaisalukset palasivat Touloniin.
Saksalaisten tunkeuduttua Vichyn Ranskan hallitsemalle alueelle alus upottautui 27. marraskuuta 1942 muiden ranskalaisalusten kanssa Toulonin satamaan.


title: FS Valmy (1929)

text: Valmy oli Ranskan laivaston 1928 vesille laskettu Guépard-luokan hävittäjä. Alus palveli toisessa maailmansodassa, kunnes aluksen miehistö upotti aluksensa Toulonin satamassa 27. marraskuuta 1942.


title: FS Valmy (1929)

text: Alus tilattiin St. Nazairesta Ateliers et Chantiers St. Nazaire-Penhoëtilta. Sen köli laskettiin 5. toukokuuta 1927 ja alus laskettiin vesille 19. toukokuuta 1928. Alus otettiin palvelukseen 1. tammikuuta 1930.


title: FS Valmy (1929)

text: "Valmy" liitettiin Välimeren laivaston 3. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa. Alus siirtyi 1941 "Guépardin" kanssa Syyriaan, jossa sen kotisatamana oli Beirut. Sen tehtävänä oli torjua brittien yritykset alueen valtaamiseksi. Kumpikin ranskalaisalus tulitti australialaisjoukkoja ennen kuin kohtasivat Britannian kuninkaallisen laivaston hävittäjän "HMS Janusin", joka vaurioitui seuranneessa tulitaistelussa pahoin. "HMS Jackalin" saavuttua ranskalaisalukset vetäytyivät. St. Jeanne d'Arcin -aselevon ehtojen mukaisesti ranskalaisalukset palasivat Touloniin.


title: FS Valmy (1929)

text: Saksalaisten tunkeuduttua Vichyn Ranskan hallitsemalle alueelle alus upotettiin 27. marraskuuta 1942 muiden ranskalaisalusten kanssa Toulonin satamaan. Italialaiset päättivät nostaa aluksen ja liittää sen kunnostettuna laivastoonsa nimellä "FR24". Hylky hinattiin Italiaan, mutta Britannian kuninkaallisten ilmavoimien hävittäjäpommittajat osuivat 20. tammikuuta 1944 Savonaan ankkuroituun alukseen. Alus vaurioitui pahoin, eikä sitä koskaan kunnostettu.


title: Oscar-gaala 2012

text: Oscar-gaala 2012 oli 84. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2011 parhaille elokuville. Gaala järjestettiin Kodak-teatterissa Los Angelesissa 26. helmikuuta 2012.


title: Oscar-gaala 2012

text: Koomikko Billy Crystal isännöi yhdeksännen kerran Oscar-gaalan. Aiemmin gaalaisännäksi ilmoitettu Eddie Murphy jättäytyi pois tehtävästä, kun yksi tapahtuman tuottajista, Brett Ratner, joutui jättämään työnsä käytettyään alatyylistä kieltä homoseksuaaleista. Eniten ehdokkuuksia sai "Hugo", joka oli ehdolla 11 kategoriassa. Parhaasta elokuvasta palkittiin "The Artist", joka oli ensimmäinen parhaasta elokuvasta palkittu mykkäelokuva sitten vuoden 1927 elokuvan "Siivet". Parhaasta miespääosasta palkittiin Jean Dujardin roolistaan elokuvassa "The Artist". Parhaasta naispääosasta palkittiin toista kertaa Meryl Streep roolistaan elokuvassa "Rautarouva".


title: Live in Finland

text:
Live in Finland on Sonata Arctican syksyllä 2011 julkaistu tupla DVD-paketti, joka sisältää Oulun Teatriassa huhtikuussa 2011 kuvatun keikan ja lisäksi lisämateriaalia muun muassa yhtyeen omalta Sonata Arctica Open Air (2009) festivaalilta. Dvd:llä on myös kiertuedokumentteja, musiikkivideoita seka kuvagallerioita. Dvd:iden lisäksi mukana on kaksi livelevyä.
Heti julkaisuviikollaan DVD nousi Suomen virallisen listan ykkössijalle ja Saksassa sijalle 7.


title: Matti Sippola

text: Matti Yrjönpoika Sippola (17. lokakuuta 1848 Kauhava – 28. heinäkuuta 1908 Kauhava) oli Suomen ensimmäisen nuorisoseuran ja ensimmäisen rekisteröidyn työväenyhdistyksen perustaja.


title: Matti Sippola

text: Matti Sippola oli ammatiltaan maanviljelijä, lehtimies ja metallinkaivertaja. Hän oli naimisissa Maria Josefina Silverbergin (1856–1917) kanssa ja heillä oli kaksitoista lasta: Juho Wiljami, Saima Katariina, Yrjö Väinö, Jalo Ilmari, Toivo Oppi Onni, Ahto Armas Ilo, Kalervo Kuudes Veikko, Matti Vilkas Tapio, Ilmi Ilona, Elma Sanelma, Siro Aarne sekä Aimo Urho.


title: Matti Sippola

text: Sippolalla oli kokemusta myös opettajana, sanomalehtimiehenä, pakinoitsijana, arkkiviisujen kirjoittajana ja ohjelmanikkarina. Metallinkaiverruksessa hän oli erittäin taitava, useissa näyttelyissä palkittu ammattilainen. Kaivertajan ammatin ohella Sippola ahkeroi maalarina, suutarina, puuseppänä, kalastajana, väliaikaisena kiertokoulun opettajana, tukkimiehenä ja kauppamiehenä.


title: Matti Sippola

text: Sippola perusti Suomen ensimmäisen nuorisoseuran Kauhavalla Kalan torpassa juhannuksena 1881. "Kauhavan Nuorisoyhtiön" tunnuslauseeksi tuli ”valoa kansalle”. Seuraavana vuonna Sippola perusti Vimpeliin sisaryhdistyksen ja vielä samana vuonna maakunnallisen Etelä-Pohjanmaan Nuorisoseuran. Sieltä aate levisi muihinkin maakuntiin.


title: Matti Sippola

text: Suomen ensimmäinen työväenyhdistys oli perustettu Helsingissä vuonna 1883. Järjestyksessään toinen työväenyhdistys syntyi Vaasaan saman vuoden lopulla Sippolan aloitteesta. Yhdistyksen säännöille saatiin senaatin vahvistus helmikuun 26. päivänä 1884. Siten "Vaasan Suomalainen Työväenyhdistys" oli ensimmäinen työväenyhdistys, jonka säännöillä oli senaatin vahvistus.


title: Matti Sippola

text: Ensimmäinen kaupunkinuorisoseura perustettiin Vaasaan vuonna 1885. Senkin aloitteentekijänä oli Matti Sippola.


title: Etyylimorfiini

text: Etyylimorfiini on opioideihin kuuluva analgeetti. Se keksittiin Saksassa 1884 ja sitä käytettiin heroiinin heikompana vaihtoehtona. Se on suunnilleen kodeiinin vahvuista (1/10 morfiinista). Se muistuttaa rakenteeltaan kodeiinia (eli "metyylimorfiinia"). Sillä on myös hydromorfoni-vastineensa ("etyylidihydromorfoni" eli 3-etoksiy-7,8-dihydro-morfin-6-oni;) ja dihydromorfiini-analogi "etyylidihydromorfiini" (CID:5492914); niillä ei ole kaupallista käyttöä. Dioniini on "etyylimorfiinihydrokloridia". Etyylimorfiinia on Suomessa Indalgin (kipulääke)- ja Cocillana (yskänlääke) -lääkevalmisteissa.


title: Etyylimorfiini

text: Etyylimorfiini muuttuu kodeiinin tavoin elimistössä morfiiniksi maksassa sytokromi P450 -entsyymi CYP2D6:n vaikutuksesta. Etanoli hidastaa etyylimorfiinin metaboliaa, jolloin niiden yhteisvaikutuksesta hengitys voi lamautua.


title: Etyylimorfiini

text: Sitä käytetään yhdistelmälääkkeissä euforisoivana kipulääkkeenä kovan kivun hoitoon. Yskänlääkkeessä etyylimorfiini vaikuttaa suoraan aivoihin hilliten siellä olevan yskänkeskuksen toimintaa, jolloin yskänärsytys lievittyy. Sen haittavaikutuksia ovat muun muassa pahoinvointi, oksentelu, ummetus, vapina, sekavuus ja väsymys.


title: Etyylimorfiini

text: Muiden opioidien tapaan etyylimorfiini voi aiheuttaa riippuvuutta. Siihen tulee nopeasti toleranssi, minkä takia sitä käytetään vain tilapäistä hoitoa vaativissa lääkityksissä, kuten kuivan kivuliaan yskän hoidossa.


title: Pariluistelu kesäolympialaisissa 1920

text: Pariluisteluun Antwerpenin kesäolympialaisissa osallistui kahdeksan paria. Kilpailu käytiin Antwerpenin jääpalatsissa 26. huhtikuuta. Tuomaristo, joka oli seitsenhenkinen, arvioi kilpailijan tai parin suorituksen pistein, jotka määräsivät jokaisen tuomarin omassa arviossa parin sijaluvun. Eniten ensimmäisiä sijoja tuomarien arvioissa saanut pari sijoittui ensimmäiseksi, eniten vähintään toisia sijoja arvioissa saanut toiseksi jne. Tasatilanteessa ratkaisivat järjestyksessä sijapisteet,sitten suorituksesta saadut pisteet.


title: Pariluistelu kesäolympialaisissa 1920

text: Suomalaispari Ludovika Jakobsson ja Walter Jakobsson sai jokaiselta tuomarilta sijaluvun yksi ja voitti kilpailun ylivoimaisesti.


title: Pariluistelu kesäolympialaisissa 1920

text: Ylituomari:


title: Pariluistelu kesäolympialaisissa 1920

text: Arvostelutuomarit:


title: Käpylän ravirata

text: Käpylän ravirata oli vuosina 1926–1977 toiminut ravirata Helsingissä. Rata oli alueella, joka pohjoisessa rajoittuu "Koskelantiehen" ja Hakamäentiehen, lounaassa Messukeskukseen ja idässä Mäkelänkatuun. Paikalla on nykyään Käpylän urheilupuisto.


title: Käpylän ravirata

text: Käpylän raviradan rakentaminen aloitettiin suoperäiseen maastoon vuonna 1924 ja se valmistui vuonna 1926, järjestyksessään toiseksi Helsingin raviradaksi. "Pasilan kesäradaksi" alkuaikoinaan kutsuttu rata korvasi vuonna 1884 valmistuneen Oulunkylän raviradan.


title: Käpylän ravirata

text: Vuonna 1930 Käpylä siirtyi omistajaltaan, "Suomen Raviurheilun Ystävät" -yhdistykseltä, Helsingin kaupungin haltuun. Saman vuosikymmenen kuluessa ravitoiminta hiipui maassa vallinneen laman myötä niin, että huonoimpina vuosina Käpylässä ajettiin ainoastaan yhdet kilpailut. Vuosina 1933–1935 toiminta oli kokonaan pysähdyksissä. Vuonna 1938 rata siirtyi kaupungilta "Helsingin ravikerhon" hallintaan.


title: Käpylän ravirata

text: Sota-aikana kilpailutoiminta oli myös tauonnut ja Käpylän raviradalla toimi ilmatorjuntapatteristo. Sodan jälkeen 1946 radan omistajaksi tuli samana vuonna perustettu "Helsingin Ravirata Oy", joka omistaa nykyään Vermon raviradan. Seuraavana vuonna tehtiin suuri remontti, jossa radalle valmistui muun muassa 5-kerroksinen tuomaritorni ja uusi totomyyntirakennus.


title: Käpylän ravirata

text: Vuonna 1955 Käpylässä nähtiin neuvostoliittolaisten lämmiveriravureiden vierailu, joka sai paikalle saapumaan lähes 20 000 katsojaa. Tämä vierailu innosti myös Suomessa aloittamaan kilpailemista lämminverisillä ja se toteutuikin lopulta vuonna 1960, kun presidentti Kekkosen Neuvostoliitosta lahjaksi saamien tammojen varsat nähtiin ensimmäistä kertaa kilparadalla. 14. päivänä heinäkuuta Käpylässä ajetun Suomen ensimmäisen lämminverilähdön voitti Tuomo Mäkelän ohjastama ja omistama Tamara. Samana kesänä Käpylä aloitti ensimmäisenä Suomessa V5-pelin.


title: Käpylän ravirata

text: Kolme vuotta myöhemmin Mäkelän ori "Limit" alitti Käpylässä 2-vuotiaiden Euroopan ennätyksen.


title: Käpylän ravirata

text: Valaistuksen rata sai syksyllä 1964. Se mahdollisti kilpailemisen myös iltaisin.


title: Käpylän ravirata

text: 1960-luvun jälkipuoliskolla alkoi Suomessa raviurheilun suosion huima kasvu ja tämä näkyi myös raviratojen olosuhteissa. Forssaan Pilvenmäen raviradalle oli vuonna 1966 valmistunut maan ensimmäinen lasitettu ja lämmitetty katsomo ja Käpylä sai vastaavan viisi vuotta myöhemmin. Samalla myös radan yleisöalue asfaltoitiin. Vuosittaisten kilpailupäivien määrä oli kasvanut jo neljäänkymmeneen.


title: Käpylän ravirata

text: Käpylän toiminta hankaloitui kuitenkin huomattavasti vain muutamaa vuotta myöhemmin Messukeskuksen rakennustöiden ja alueen yleisen ahtauden myötä. 1973 radan pituutta jouduttiin lyhentämään 860:n metrin mittaiseksi, kun etukaarre jäi Messukeskuksen parkkialueen alle. Samoihin aikoihin alettiin suunnittelemaan uutta ravirataa Espoon Leppävaaraan, jonne Vermon ravirata valmistuikin vuonna 1977.


title: Käpylän ravirata

text: Käpylän raviradan viimeiset kilpailut ajettiin 11. joulukuuta 1977. Niitä oli seuraamassa yli 4000 katsojaa. Käpylän perinteitä kunnioitetaan edelleen Vermossa vuosittain ajettavan Käpylä Grand Prixin yhteydessä.


title: Käpylän ravirata

text: Rataennätykseksi jäi ruotsalaisen Stig H. Johanssonin tamman "Fame" vuonna 1975 juoksema 17,7a/1600m.


title: Käpylän ravirata

text: Merkittävimpiä Käpylän suurkilpailuja olivat vuodesta 1962 ajettu Lämminveristen Suomen Mestaruus ja 1971 aloitettu Seppeleajo. Muita suurkilpailuja olivat muun muassa Tamma Champion sekä Käpylä Grand Prix, joita kaikkia ajetaan edelleen Vermossa. Kuninkuusravit Käpylässä järjestettiin neljä kertaa.


title: Pro Opera -palkinto

text: Pro Opera -palkinto on vuodesta 2011 myönnetty palkinto, jonka Pro Opera ry on perustanut Kansallisoopperan satavuotisjuhlavuoden kunniaksi. Palkintosumma on 6 000 euroa.


title: Sami Keski-Vähälä

text: Sami Keski-Vähälä (s. 1972) on suomalainen käsikirjoittaja.


title: Sami Keski-Vähälä

text: Keski-Vähälä on ollut käsikirjoittamassa muun muassa Mika Kaurismäen ohjaamat elokuvat "Haarautuvan rakkauden talo" (2009), "Veljekset" (2011), "Tie pohjoiseen" (2012) ja "Elämältä kaiken sain" (2015). Hän on käsikirjoittanut myös näytelmiä, muun muassa "Jatkuvaa kasvua" Ryhmäteatterille.


title: Sami Keski-Vähälä

text: Keski-Vähälä on opiskellut kirjallisuutta Jyväskylän yliopistossa ja valmistunut Teatterikorkeakoulusta. Häntä pidetään yhtenä Suomen ahkerimpana käsikirjoittajana. Hän on kotoisin Jyväskylästä ja asuu Järvenpäässä.


title: Action Beat

text: Action Beat on vuonna 2004 Bletchley, Milton Keynesissa perustettu brittiläinen indie rockyhtye. Yhtyeen alkuperäiseen kokoonpanoon lukeutuivat Don McLean (kitara), James Carney (kitara), Jake Burton (rummut), James Walsh, (rummut), Lewis Webb (basso), Luke Webb (bariton), Harry Taylor (kitara).


title: Thomas Parland

text: Thomas Parland (16. tammikuuta 1939 Helsinki – 5. kesäkuuta 2004 Helsinki) oli suomalainen valtiotieteen tohtori, dosentti ja ulkoministeriön Venäjän politiikan erikoistutkija.


title: Thomas Parland

text: Parland pääsi ylioppilaaksi vuonna 1957 ja opiskeltuaan Helsingin yliopistossa valmistui filosofian kandidaatiksi 1971. Parland työskenteli aluksi ulkoministeriössä venäjän kielen kääntäjänä ja hän oli muun muassa Kalevi Sorsan tulkkina. Parland väitteli 1993 valtiotieteen tohtoriksi. Hänen väitöskirjansa "The rejection in Russia of totalitarian socialism and liberal democracy: A study of the Russian new right" käsitteli Neuvostoliiton hajoamisen jälkeen Venäjällä syntyneitä uusia poliittisia liikkeitä, muun muassa Vladimir Žirinovskin toimintaa.


title: Thomas Parland

text: Parland toimi 1990-luvulla ulkoministeriön Venäjän politiikan erikoistutkijana ja hän oli myös Helsingin yliopiston ja Åbo Akademin Venäjän tutkimuksen ja politologian dosenttina. Viimeksi Parland tutki 2000-luvun alussa venäläistä äärinationalismia. Tätä aihetta käsitellyt tutkimus "The extreme nationalist threat in Russia: The growing influence of western rightist ideas" (RoutledgeCurzon, London 2005) ilmestyi Parlandin kuoleman jälkeen.


title: Thomas Parland

text: Thomas Parland oli naimisissa kuvataiteilija Camilla Kivilahti-Parlandin (1939–2016) kanssa. Heidän poikansa freelance-toimittaja Mark Parland (s. 1964) tuli 1990-luvulla tunnetuksi äärioikeistolaisena aktivistina joka oli mukana muun muassa skinhead ja White Power -liikkeiden toiminnassa.


title: Mark Parland

text: Mark Parland (s. 1964) on suomalainen freelancetoimittaja, joka oli mukana 1990-luvulla äärioikeistolaisessa toiminnassa. Hän on julkaissut myös useita omakustannekirjoja, -lehtiä ja videoita.


title: Mark Parland

text: Mark Parlandin vanhemmat ovat valtiotieteen tohtori, dosentti Thomas Parland ja kuvataiteilija Camilla Kivilahti-Parland.


title: Mark Parland

text: Parland osallistui 1986–1987 menestyksellä Mainostelevision "Tupla tai kuitti" -tietokilpailuun aihenaan SS:n historia. Helmikuussa 1987 Parland järjesti Helsingissä Alppilan yläasteen tiloissa natsismia ja rasismia käsitelleen keskustelutilaisuuden joka kuitenkin keskeytyi kun yleisön joukossa olleet skinheadit laukaisivat videoesityksen aikana pimennetyssä salissa kyynelkaasupommin. Parland oli 1990-luvun alussa Turussa vaikuttaneen skinheadkerho "Skullheadin" jäsenlehden päätoimittaja. Parland riitautui turkulaisskinien kanssa niin pahasti, että turkulaiset pahoinpitelivät Parlandin ja hänen kaksi ystäväänsä. Iltapäivälehdet kertoivat oikeudenkäynnistä 24. tammikuuta 1992. Vuonna 1995 Parland perusti "Sinivalkoklubi"-nimisen yhdistyksen, joka julkaisi "Sinivalkoinen ylpeys"-, "Skinhead"- ja "Totenkopf"-nimisiä lehtiä. Vuonna 1998 Parland toimitti Helsingin Lähiradiossa "Patriootti"-nimistä ohjelmaa, jossa esitettiin white power -musiikkia. Hän kävi myös kuvaamassa white power -konsertteja Suomessa ja Ruotsissa. Vuonna 1999 hän julkaisi "Sananvapaus"-nimistä lehteä.


title: Mark Parland

text: Parland on julkaissut useita lähinnä natsi-Saksaa ja SS-joukkoja käsitteleviä omakustannekirjoja. Alkupään kirjoissa kohteita kuvattiin ihannoivasti, mutta parissa viimeksi ilmestyneessä kirjassaan Parland on muuttunut kriittisemmäksi.


title: Mark Parland

text: Parlandin tunnetuin projekti lienee 1999 julkaistu kaksiosainen videodokumentti "Elämäni SUPOn varjossa", joka kertoo Parlandin toiminnasta vuosina 1986–1999 ja siitä, kuinka Parlandin mielestä Suomen suojelupoliisi ja Ruotsin Säpo pyrkivät hankaloittamaan hänen elämäänsä muun muassa jatkuvalla tarkkailulla, pidätyksillä ja Parlandin tuttavien painostuksella ja uhkailuilla. Yhteensä neljän tunnin pituisessa videodokumetissa esiintyivät muun muassa entinen Yleisradion toimittaja Karl Henrik Nikula, dosentti Hannu Rauhala, Helsingin Antifan varapuheenjohtaja Seppo Harjunpää, "Antifa"-lehden entinen päätoimittaja Juhani Lohikoski, kansanedustaja Heidi Hautala, kuusankoskelainen RAC-yhtye Sniper, äärioikeistolaispoliitikko Väinö Kuisma ja ”valtakunnanjohtaja” Pekka Siitoimen poika Paul Adolf Siitoin. Parland käsitteli suhdettaan suojelupoliisiin myös kirjassa "Taistelijana Supon varjossa 1979–2000". Omaperäisellä esiintymisellään ja dokumenteillaan Parland päätyi yleiseen epäsuosioon silloisessa äärioikeistolaisessa liikkeessä.


title: Mark Parland

text: Aleksi Bardy teki vuonna 1997 Parlandista lyhytdokumentin nimeltä "Mark Parland käy Oulussa". Parland vastasi Kari Happosen 1988 Yleisradion TV 1:n asiaohjelmille ohjaaman lyhytdokumentin "Valkoinen valta" suunnittelusta. Mark Parland on naimisissa Malla Parlandin kanssa.


title: Jarl Pousar

text: Jarl Gunnar Pousar (26. syyskuuta 1941 Helsinki – 3. huhtikuuta 2004 Helsinki) oli suomalainen kirjastonhoitaja, kirjojen keräilijä, sukututkija ja kirjailija.


title: Jarl Pousar

text: Pousar pääsi ylioppilaaksi 1960 Helsingin Svenska normallyceumista. Hän opiskeli taidehistoriaa Helsingin yliopistossa ja työskenteli samalla Tieteellisten seurojen kirjaston varastomestarina. Pousar suoritti 1970 tieteellisten kirjastojen hoitajan ammattitutkinnon sekä valmistui filosofian kandidaatiksi 1974 ja maisteriksi 1976. Hän toimi Tieteellisten seurojen kirjastonhoitajana 1967–1977 ja sen jälkeen hän toimi Tieteellisen kirjallisuuden vaihtokeskuksen kirjastonhoitajana ja esimiehenä. Pousar oli myös kirjojen keräilijä ja hänellä oli merkittävä kirjakokoelma Vihdissä sijaitsevassa Villa Savonia-talossaan. Pousar oli Bibliofiilien Seuran hallituksen jäsen 1976–1987, Sällskapet Bokvännerna i Finlandin puheenjohtaja 1980–2000 sekä Bibliophilos-lehden päätoimittaja kahdeksan vuoden ajan.


title: Jarl Pousar

text: Pousarin harrastuksiin kuului myös sukututkimus. Hän toimitti suomenruotsalaista sukukirjasarjaa "Släktbok Ny följd" vuodesta 1973 alkaen ja hän oli Suomen Sukututkimusseuran aikakauskirjan Genoksen päätoimittaja 1987–1993.


title: Ynglinga-suku

text: Ynglinga-suku on muinaisskandinaavisen kirjallisuuden mukaan Ruotsissa ennen viikinkiaikaa hallinnut tarunomainen kuningassuku, jonka on uskottu polveutuvan Yngve-Frej- eli Frej-jumalasta. Suvusta kerrotaan muun muassa Ynglingatal-eeposrunossa ja Snorre Sturlassonin 1200-luvulla kirjoittamassa "Ynglingien saagassa" (isl. "Ynglinga saga"). Beowulf-eepoksessa suku mainitaan nimellä Skilfingar.


title: Ynglinga-suku

text: Monet arkeologit ja historioitsijat suhtautuivat 1800-luvulla vanhoihin kertomuksiin kritiikittömästi ja katsoivat Ynglinga-suvun todella hallinneen Ruotsissa. Nykyiset historioitsijat ovat lähdekritiikin perusteella päätyneet siihen, ettei suvusta voida tietää mitään varmaa. Suurelta osin kertomukset Ynglinga-suvusta ovat ilmeisesti mielikuvituksen tuotetta ja historiallisesti epäluotettavia.


title: Ynglinga-suku

text: Todennäköisesti vanhin lähde, jossa Ynglinga-suvusta kerrotaan, on juhlaruno "Ynglingatal", joka on omistettu tarunhohtoiselle norjalaiselle kuninkaalle Rögnvaldr Vuorenkorkuiselle (isl. "Rögnvaldr heiðum-hæri") ja on todennäköisesti peräisin 900-luvulta. Siitä on säilynyt kolme versiota: kuningasluettelo Ari Þorgilssonin teoksessa "Islantilaisten kirja" (isl. "Íslendingabók"), täydellisempi versio Snorri Sturlusonin teoksessa "Heimskringla", jossa "Ynglingatalia" on käytetty "Ynglingien saagan" pohjana sekä latinankielinen käännös teoksessa "Historia Norvegiæ". Koska Norjan kuninkaat mielellään väittivät polveutuvansa vanhoista jumalista, ulottuu sukuluettelo näissä Óðinniin saakka. Suvun nimen selitetään johtuvan Yngve-Frej-jumalan nimestä. Sukuluettelo käsittää lähes tuhannen vuoden aikajakson, joka päättyy suvun erään jäsenen vaellukseen Värmlannin kautta Norjaan.


title: Ynglinga-suku

text: Lisäksi Beowulf-eepoksessa mainitaan kaksi kuningasta, joiden nimet ovat samat kuin "Ynglingatalissa", mitä on pidetty todisteena sille, että ainakin he ovat todella hallinneet.


title: Ynglinga-suku

text: Kaikkia kertomuksissa mainittuja paikannimiä ei ole voitu tunnistaa, vaan varsinkin varhaisimpien kuninkaiden väitettyjen asuinpaikkojen sijainti on kiistanalainen. Muiden lähteiden perusteella monien niistä katsotaan olevan pieniä paikkakuntia Uplannissa.


title: Ynglinga-suku

text: Islantilaisten saagojen mukaan suku oli peräisin Vanhasta Uppsalasta, mutta asui myöhemmin useilla muillakin paikkakunnilla, niin että esimerkiksi Heimskringlan mukaan heidän luokseen oli matkustettava Mälarenin yli. Myöhemmin heidän kerrotaan asuneen myös Tiundalandissa, kunnes suvun viimeinen hallitsija Olof Trätalja karkotettiin Värmlantiin.


title: Ynglinga-suku

text: Saxo Grammaticuksen teoksessa "Gesta Danorum" suku maintaan "Frejan poikina" ja "Frejan sukuna". Sen mukaan Starkarr saapui Uppsalaan, jossa "Frejan pojat" asuivat, ja "Frejan sukuun" kuuluneet Sigurd Ringin ystävät kokoontuivat Bråvallan taistelun edellä. Suvun norjalaisen haaran kerrotaan asuneen Vestfoldissa..


title: Ynglinga-suku

text: Skilfing-suku maintaan Beowulf-eepoksessa, joka on peräisin 700-luvulta, mutta sisältää mahdollisesti jo 500-luvulta peräisin olevaa aineistoa. Se sai lopullisen muotonsa lähellä vuotta 1000. Islantilainen historioitsija, runoilija ja myyttien tutkija Snorre Sturlasson selitti, että Skilfingit hallitsivat "itäisen meritien varrella", toisin sanoen Ruotsissa, mutta että suvun nimi johtui keksitystä "merikuningas" Skelfiristä.


title: Ynglinga-suku

text: Käsitykset lähteiden luotettavuudesta ovat suuresti vaihdelleet eri aikoina. Mannermaalla ei islantilaisia lähteitä tunnettu ennen 1600-luvun puoliväliä, ja ennen sitä laaditut kuningasluettelot saattavat poiketa huomattavastikin islantilaisista lähteistä. Nykyinen historiantutkimus ei käytä kertomuksia Ynglinga-suvusta Ruotsin historian lähteenä.


title: Ynglinga-suku

text: Varhaisin lähde, jossa luetellaan Ruotsin kuninkaita, on Rimbertin Vita Anskarii, joka käsittelee lähetyssaarnaaja Ansgarin matkoja Birkaan, Mälarenin saarelle, jossa hän eri tilaisuuksissa tapasi kaksi eri kuningasta.


title: Ynglinga-suku

text: Osan Ynglinga-saagan sukuluettelon henkilöistä, esimerkiksi Odenin, mainitsee myös Saxo Grammaticus. Kristillinenkin historiankirjoitus piti viimeistään 1100-luvulta lähtien kertomuksia Ynglinga-suvusta historiallisina.


title: Ynglinga-suku

text: Ruotsissa on laadittu useita, keskenään yhteensopimattomia luetteloita maan muinaisista kuninkaista. "Vanha ruotsalainen kronikka" () 1400-luvulta sisältää kuningasluettelon, joka ajalle tyypilliseen tapaan ulottuu Vanhan testamentin henkilöihin saakka. Olaus Petri laati oman luettelonsa, hyläten goottilaisen historiankirjoituksen. Olaus Petrin luettelo ei kuitenkaan ollut kenenkään mieleen ja se painettiin ensimmäisen kerran vasta 1800-luvulla antikvaarisena erikoisuutena. Oman hallitsijaluettelonsa laati myöhemmin myös goottilaiseen historiankirjoitusperinteeseen nojautuen Johannes Magnus teoksessaan "Historia de omnibus Gothorum Sveonumque regibus" vuodelta 1539. Tämän teoksen perusteella Ruotsin kuningas Eerik XIV ottikin järjestysnumerokseen XIV, vaikka Ruotsissa ei edes Ynglinga-sukua koskevien vanhempien lähteiden mukaan ollut näin monta Erik-nimistä kuningasta, joskin Johannes Magnuksen luettelo osittain perustuu Saxo Grammaticuksen antamiin niukkoihin tietoihin aiheesta.


title: Ynglinga-suku

text: Islantilaiset saagat tulivat Skandinaviassa tunnetuiksi, kun islantilainen piispa Brynjolf Sveinsson vuonna 1643 julkaisi teoksen Codex regius, ja vasta 1800-luvulla Eddat tulivat yleisesti tunnetuiksi. Heimskringlan julkaisi Ruotsissa ensimmäisenä Johan Peringskiöld vuonna 1697, ja hänen versionsa sisälsi muinaisskandinaavisen alkutekstin sekä sen latinan- ja ruotsinkieliset käännökset.


title: Ynglinga-suku

text: Saxo Grammaticuksen mukaan Oden ("Othinus") oli todellinen maan päällä elänyt henkilö, joka sai koko Euroopan uskomaan, että hän oli jumala, ja asettui sitten asumaan Uppsalaan. Saman käsityksen ilmaisi Snorre Snurlason sekä Ynglinga-saagassa että Eddassa.


title: Ynglinga-suku

text: Ynglinga-saagan kertomuksia Ynglinga-suvusta käytti lähteenään myös Olof Rudbeck vanhempi teoksessaan "Atlantica", jossa hän Johannes Magnuksen tavoin johti Odenin suvun Maagogin ja Nooan kautta Aatamiin ja Eevaan saakka. Tämän myötä Oden sai goottilaisessa historiankirjoituksessa selviönä pidetyn asemansa Ynglingojen väitettyjen tai todellisten sukulaisten esi-isänä.


title: Ynglinga-suku

text: Paljon myöhemmin tutkijat olivat kiinnostuneet ennen kaikkea Odenin alkuperästä, jonka väitettiin olevan Aasiassa. Kilpailevan teorian esitti Sven Lagerbring, jonka mukaan Oden oli tullut Turkista ja ruotsin kieli kuului näin ollen turkkilaisiin kieliin. Lagerbringin mukaan Yngve-Frej oli sama henkilö kuin kiinalaisissa lähteissä noin vuonna 60 eaa. mainittu Yngquei-mi. Lagerbringin mukaan Ruotsi oli Odenin saapuessa suomalaisten asuttama, kun taas Johan Ihren ja hänen oppilaansa Carl Gustaf Nordinin mukaan maan asukkaita olivat tuolloin saamelaiset, jotka myös puhuvat suomalais-ugrilaista kieltä. Kaksi jälkimmäistä olivat toisaalta ensimmäiset, jotka kyseenalaistivat Ynglinga-sukua koskevien lähteiden luotettavuuden: Nordin hylkäsi muun muassa Ansgarin, Rimbertin ja Saxo Grammaticuksen kertomukset, Ihre suhtautui hyvin kriittisesti Ynglingatalin todenmukaisuuteen, sillä hänen mukaansa Tjodolf Hviniläisen aikana ei olisi voitu muistaa kaikkia 900 vuoden aikana hallinneita kuninkaita. Kuitenkin myös Ihre piti Odenia historiallisena henkilönä ja katsoi hänen tuoneen Ruotsiin skandinaavisen kielen, joka saamen kielestä saatujen vaikutteiden vuoksi poikkeaa muista germaanisista kielistä.


title: Ynglinga-suku

text: Odenia pidettiin yleisesti todellisena, Aasiasta tulleena henkilönä romantiikan ja Erik Gustaf Geijerin aikaan saakka, ja Geijer päätteli teoksessaan "Svea rikes häfder" (1825), että nimenomaan svealaiset, eivät göötalaiset, olivat Odinin kansaa..


title: Ynglinga-suku

text: Euhemerismi oli kuitenkin 1800-luvun lopulla jo täysin hylätty teoria. Jonkin verran myöhemmin Lauritz Weibull ja Curt Weibull toivat tutkimukseen ankaramman lähdekritiikin, mikä johti siihen, että kirjallisia lähteitä Ynglinga-suvusta alettiin pitää hyvin epäluotettavina. Huomattavana poikkeuksena on kuitenkin ollut Thor Heyerdahl, joka viimeisessä teoksessaan "Jakten på Odin" vuodelta 2001 väitti, että Oden oli Aasiasta vaeltanut todellinen henkilö, mutta hänen teoriansa ei asiantuntijoiden keskuudessa juuri ole saanut kannatusta. Heyerdahl ei ollut ammatiltaan historioitsija.


title: Ynglinga-suku

text: Niin sanotuilla Vanhan Uppsalan kuninkaankummuilla (vanhoilla hautakummuilla) suoritettiin 1800-luvulla ja 1900-luvun alussa arkeologisia kaivauksia Ynglinga-sukua koskevien tietojen saamiseksi. Esimerkiksi Bror Emil Hildebrand suoritti vuonna 1846 kaivauksia, ja uusia kaivauksia suoritettiin samalla alueella vuonna 1874. Arkeologi Birger Nermanin mukaan tällöin löydettiin Aunin, Egilin ja Adilsin maalliset jäännökset, mitä väitettään hän perusteli Ynglinga-saagassa annetuilla tiedoilla. Myös muita suuria hautakumpuja pidettiin Ynglinga-suvun nimeltä tunnettujen jäsenten hautoina, mutta samaan aikaan muut arkeologit jättivät kysymyksen avoimeksi ja katsoivat, ettei Ynglinga-suvun historiallisuudesta voitu saada tietoa. Ynglingat mainitaan nykyisin enää harvoin näiden kuningashautojen yhteydessä. Esimerkisi Riksantikvarieämbetetin eli Ruotsin museoviraston mukaan ei tiedetä, ketkä alueelle on haudattu.


title: Ynglinga-suku

text: Jos koko Ynglinga-sukua voitaisiin pitää historiallisesti todistettuna, ulottuisi Ruotsin kuningasluettelo hyvin kauas menneisyyteen. Noin vuosina 945–995 hallinnutta Eerik Voittoisaa pidetään kuitenkin yleensä ensimmäisenä Ruotsin kuninkaana, jonka varmasti tiedetään todella hallinneen. Norjan kuningasluettelo taas alkaa noin vuosina 850–933 hallinneesta Harald Kaunotukasta, joka yhdisti valtakunnan alueella olleet monet pienet kuningaskunnat.. Nämä kuningasluettelot eivät kuitenkaan sulje pois mahdollisuutta, että jotkut Ynglinoista ovat historiallisia henkilöitä.


title: Ynglinga-suku

text: Ynglingeista Ottar Vendelkråkaa ja Adilsia pidetään toisinaan historiallisia, mutta päätelmät ovat hyvin varovaisia. Usein heidänkin historiallisuuttaan pidetään hyvin epävarmana.


title: Ynglinga-suku

text: Ottarin ja Adilsin historiallisuutta tukee se, että heidät mainitaan sekä Beowulf-eepoksessa että Ynglingatalissa, jotka ovat mahdollisesti toisistaan riippumattomia lähteitä, mutta kertovat heistä yhtäpitävästi. Tämän vuoksi varsinkin Ynglingatalin ajoitus on tärkeä: jos se ei ole peräisin 900-luvun alusta, on mahdollista, että siinä mainitut kuninkaiden nimet ovat peräisin Beowulfista. Norjalainen tutkija C. Hägg esitti vuonna 1991 teorian, että Ynglingatal on 1100-luvulla tehty väärennös, mitä jonkin aikaa pidettiin uskottavana. Myöhemmät tutkijat ovat kuitenkin kyseenalaistaneet tämän väitteen ja katsovat runon olevan peräisin 900-luvulta.


title: Ynglinga-suku

text: Islantilaisen Ynglingatalin mukaan Ynglinga-suvun hallitsijat olivat seuraavat:


title: Gunnar Wahlroos (kirjailija)

text: Gunnar Waldemar Wahlroos (8. helmikuuta 1887 Viipuri – 14. elokuuta 1961 Helsinki) oli suomalainen ruotsin kielellä kirjoittanut kirjailija.


title: Hanna Wahlroos

text: Hanna Sofia Wahlroos (10. elokuuta 1874 Helsinki – 29. lokakuuta 1961 Helsinki) oli suomalainen ruotsin kielellä kirjoittanut runoilija.


title: Impi Siukonen

text: Impi Fredrika Siukonen (5. kesäkuuta 1879 Valkeala – 3. helmikuuta 1958 Kouvola) oli suomalainen opettaja ja kirjailija.


title: Impi Siukonen

text: Siukonen kävi 5 luokkaa tyttökoulua ja suoritti 1904 opettajatutkinnon Helsingin suomalaisessa jatko-opistossa. Hän toimi sitten luonnonhistorian ja maantiedon opettajana.